open-index/open-wikipedia-markdown huggingface dataset:
യേശുവിന്റെ കന്യാജനനം

യേശുക്രിസ്തു, സ്ത്രീപുരുഷലൈംഗികബന്ധം ഇല്ലാതെ കന്യാജാതനായവൻ ആണെന്നു ക്രിസ്ത്യനികൾ വിശ്വസിക്കുന്നു. കന്യകയായ മറിയം പരിശുദ്ധാത്മാവിനാൽ ഗർഭം ധരിച്ച് യേശുവിനെ പ്രസവിച്ചു എന്ന് പുതിയനിയമം പറയുന്നു. വിശുദ്ധ മത്തായിയുടെയും (1:18-25) വിശുദ്ധ ലൂക്കായുടെയും (1:28-38,2:17) സുവിശേഷങ്ങളാണ് ഈ വിശ്വാസത്തിനാധാരം.

മത്തായി എഴുതിയ സുവിശേഷത്തിൽ ഇങ്ങനെ കാണാം: “ യേശുക്രിസ്‌തുവിന്റെ ജനനം ഇപ്രകാരമായിരുന്നു: അവന്റെ മാതാവായ മറിയവും ജോസഫും തമ്മിലുള്ള വിവാഹ നിശ്‌ചയം കഴിഞ്ഞിരിക്കെ, അവർ സഹവസിക്കുന്നതിനുമുമ്പ്‌ അവൾ പരിശുദ്‌ധാത്‌മാവിനാൽ ഗർഭിണിയായി കാണപ്പെട്ടു.
അവളുടെ ഭർത്താവായ ജോസഫ്‌ നീതിമാനാകയാലും അവളെ അപമാനിതയാക്കാൻ ഇഷ്‌ടപ്പെടായ്‌കയാലും അവളെ രഹസ്യമായി ഉപേക്‌ഷിക്കാൻ തീരുമാനിച്ചു.
അവൻ ഇതേക്കുറിച്ച്‌ ആലോചിച്ചുകൊണ്ടിരിക്കെ, കർത്താവിന്റെ ദൂതൻ സ്വപ്‌നത്തിൽ പ്രത്യക്‌ഷപ്പെട്ട്‌ അവനോടു പറഞ്ഞു: ദാവീദിന്റെ പുത്രനായ ജോസഫ്‌, മറിയത്തെ ഭാര്യയായി സ്വീകരിക്കാൻ ശങ്കിക്കേണ്ടാ. അവൾ ഗർഭംധരിച്ചിരിക്കുന്നത്‌ പരിശുദ്‌ധാത്‌മാവിൽനിന്നാണ്‌.
അവൾ ഒരു പുത്രനെ പ്രസവിക്കും. നീ അവന്‌ യേശു എന്നുപേരിടണം. എന്തെന്നാൽ, അവൻ തന്റെ ജനത്തെ അവരുടെ പാപങ്ങളിൽ നിന്നു മോചിപ്പിക്കും.
കന്യക ഗർഭംധരിച്ച്‌ ഒരു പുത്രനെ പ്രസവിക്കും.
ദൈവം നമ്മോടുകൂടെ എന്നർഥമുള്ള എമ്മാനുവേൽ എന്ന്‌ അവൻ വിളിക്കപ്പെടും എന്നു കർത്താവ്‌ പ്രവാചകൻമുഖേന അരുളിച്ചെയ്‌തതു പൂർത്തിയാകാൻവേണ്ടിയാണ്‌ ഇതെല്ലാം സംഭവിച്ചത്‌.
മത്തായി 1 : 18-23 അദ്ധ്യായം 1: 18-‏21 സുവിശേഷകനും വൈദ്യനുമായിരുന്ന ലൂക്കോസും ഇക്കാര്യം വീണ്ടും സാക്ഷ്യപ്പെടുത്തുന്നു. 

### പ്രവചന നിവൃത്തീകരണം
യേശുക്രിസ്തുവിന്റെ ജനനത്തിനും ‏നൂറ്റാണ്ടുകൾക്കു മുൻപ് അദ്ദേഹം കന്യാപുത്രനായിരിക്കുമെന്ന് യെശയ്യാവ് എന്ന പ്രവാചകൻ പ്രവചിച്ചുമിരുന്നതായി ക്രിസ്ത്യാനികൾ വിശ്വസിക്കുന്നു.   ഇതിന് അവർ ആശ്രയിക്കുന്ന യെശയ്യാ പ്രവചനത്തിന്റെ സെപ്ത്വജിന്റ് ഭാഷ്യം ഇങ്ങനെയാണ്:  "അതു കൊണ്ടു കർത്താവു തന്നേ നിങ്ങൾക്കു ഒരു അടയാളം തരും: കന്യക ഗർഭിണിയായി ഒരു മകനെ പ്രസവിക്കും; അവന്നു ഇമ്മാനൂവേൽ എന്നു പേർ വിളിക്കും" 'മശിഹാ' (ക്രിസ്തു), ഇസ്രായേലിലെ ബേതലഹേമിൽ ജനിക്കും എന്ന് യേശുക്രിസ്തുവിന്റെ ജനനത്തി‍നും വർഷങ്ങൾക്ക് മുമ്പേ മീഖാ എന്ന പ്രവാചകൻ ദീർഘദർശനം നടത്തിയതായി ക്രിസ്ത്യാനികൾ കരുതുന്നു.

### ദൈവശാസ്ത്ര വീക്ഷണം

യിസ്രായേലിനെ ദൈവം രക്ഷിക്കും എന്നതിന്റെ അടയാളം ആയിരുന്നു കന്യകാജനനം എന്നും, മനുഷ്യപാപങ്ങളുടെ സമ്പൂർണ്ണ പരിഹാരത്തിനായി ബലിയാകുന്നവന്റെ പിറവി അങ്ങനെ തന്നെ ആകണമെന്നും വാദിക്കപ്പെടുന്നു.   കാരണം അത്തരം ഒരു യാഗത്തിന് പാപം തൊട്ട് തീണ്ടിയിട്ടില്ലാത്ത ഒരു ബലി 'മൃഗം' തന്നെ വേണ്ടിയിരുന്നു. യേശുക്രിസ്തു, സ്ത്രീപുരുഷ ബന്ധത്തിൽ പിറന്നിരുന്നുവെങ്കിൽ, അദ്ദേഹവും, ആദാമിൽ നിന്ന് തലമുറകളിലൂടെ കൈമാറ്റപ്പെടുന്ന പാപത്തിന്റെ മറ്റൊരു കണ്ണിയാകുമായിരുന്നു എന്നാണ് ഇതിന്റെ വിശദീകരണം.  

### ഖുർആൻ വീക്ഷണം
മുസ്ളീങ്ങളുടെ വിശുദ്ധഗ്രന്ഥമായ ഖുർആനിൽയേശു ക്രിസ്തുവിന്റെ ( ഈസാ നബി) ജനനത്തെക്കുറിച്ചുള്ള പരാമർശങ്ങൾ പലഭാഗങ്ങളിൽ കാണാവുന്നതാണ്.മറിയം എന്ന പേരിൽ ഖുർആനിൽ ഒരു സൂറ (അദ്ധ്യായം)തന്നെയുണ്ട്. കന്യകയായ മറിയം ബീവി   ദൈവത്തിന്റെ ശക്തിയാൽ ഗർഭം ധരിച്ച് ഈസാ നബിയെ   പ്രസവിച്ചു എന്നതാണ് ഖുർആനിലെ ആശയം.ഖുർആനിൽ അല്ലാഹു പേരെടുത്ത് പരാമർശിച്ചിട്ടുള്ള ഒരേയൊരു വനിതയും ഈസാ നബിയുടെ  മാതാവായ മറിയം ആണ്. ആദ്യ മനുഷ്യനായ ആദമിനെ സൃഷ്ടിച്ചപോലെ തന്നെയാണ് യേശുവിനെ സൃഷ്ടിച്ചത് എന്നാണ് ഇസ്ലാമിക വിശ്വാസം

### അവലംബം


## പുറത്തേക്കുള്ള കണ്ണികൾ
*വാസ്തവത്തിൽ യേശു ചരിത്ര പുരുഷൻ ആയിരുന്നുവോ? യേശു ജീവിച്ചിരുന്നു എന്നതിന്‌ ചരിത്രപരമായ തെളിവുകൾ ഉണ്ടോ?
*കന്യകാ ജനനത്തിന്റെ പ്രാധാന്യം എന്താണ്‌?

വർഗ്ഗം:ക്രിസ്തീയവിശ്വാസങ്ങൾ
മോഴികുന്നത്ത് ബ്രഹ്മദത്തൻ നമ്പൂതിരിപ്പാട്

വള്ളുവനാട്ടിലെ പ്രസിദ്ധനായ ഒരു സ്വാതന്ത്ര്യസമര സേനാനി. ഖിലാഫത്ത്, മാപ്പിള വിപ്ലവം എന്നൊക്കെ പേരുകളിൽ അറിയപ്പെടുന്ന 1921ലെ മലബാർ കലാപത്തിൽ‍‍ പങ്കെടുത്ത് അതിന്റെ അനുഭവങ്ങൾ **ഖിലാഫത്ത് സ്മരണകൾ** എന്നപേരിൽ ജൂലൈ 1965ൽ പ്രസിദ്ധീകരിച്ചു. കേരളസാഹിത്യ അക്കാദമി 1993ൽ പ്രസ്തുത പുസ്തകം പുനപ്രസിദ്ധീകരിച്ചു. ഖിലാഫത്തിനെകുറിച്ചുള്ള ഒരു അനുഭവസ്ഥന്റെ വിലപ്പെട്ട രേഖകൾ എന്ന നിലക്ക് പ്രസിദ്ധമാണ് പ്രസ്തുത ഗ്രന്ഥം. അതിനാൽ തന്നെ എഴുതപ്പെട്ട രേഖകളിൽ പ്രധാനവും.

## ജീവചരിത്രം
1897ൽ പാലക്കാട് ജില്ലയിലെ ചെർപ്പുളശ്ശേരിയിലെ മോഴികുന്നത്ത് മനയിൽ ജനിച്ചു. പിതാവ് നാരായണൻ സോമയാജിപ്പാടും മാതാവ് സാവിത്രി അടിതിരിപ്പാടുമായിരുന്നു. 1932ൽ വള്ളിക്കുന്നിലുള്ള ഇടശ്ശേരി മനയിലെ സാവിത്രി അന്തർജ്ജനത്തെ വിവാഹം ചെയ്തു. അഞ്ച് ആൺകുട്ടികളും രണ്ട്‌ പെൺകുട്ടികളും ഉണ്ട്. 1964 ജൂലായ് 26ന് അദ്ദേഹം അന്തരിച്ചു.
### വിദ്യഭ്യാസം
ചെറുപ്രായത്തിൽ തന്നെ ബ്രഹ്മദത്തൻ നമ്പൂതിരിപ്പാട് അന്നത്തെ സാമൂഹികസ്ഥിതി വെച്ച് വേദോപനിഷത്തുകൾ, സംസ്കൃതം എന്നിവ പഠിച്ചു. ഋഗ്വേദം മനഃപ്പാഠമായിരുന്നു. സംസ്കൃത കാവ്യനാടകാദികളിലും വ്യുൽ‌പ്പത്തി നേടി.

### രാഷ്ട്രീയപ്രവർത്തനങ്ങൾ
ഇന്ത്യൻ സ്വാതന്ത്ര്യസമരത്തിൽ ഗാന്ധിജി വന്നത് മറ്റനേകം ആളുകളെ എന്നപോലെ ബ്രഹ്മദത്തൻ നമ്പൂതിരിപ്പാടിനേയും ഉത്സാഹിയാക്കുകയും ഒരു ഗാന്ധിയൻ ആയി മാറുകയും ചെയ്തു. 1918ൽ അദ്ദേഹം സജീവരാഷ്ട്രീയപ്രവർത്തനം ആരംഭിച്ചു. തുടർന്ന് ചെർപ്പുളശ്ശേരി മണ്ഡലം കോൺഗ്രസ്സ് പ്രസിഡന്റുമായി തെരഞ്ഞെടുക്കപ്പെട്ടു.
1920 കാലത്ത് ഇന്ത്യൻ നാഷണൽ കോൺഗ്രസ്സും ഖിലാഫത്ത് പ്രസ്ഥാനവും സഹകരിച്ചു പ്രവർത്തിച്ചിരുന്നു. 1921ൽ ലഹള പൊട്ടിപ്പുറപ്പെട്ടപ്പോൾ അത് വള്ളുവനാട്ടിലേക്ക് പടരാതിരിക്കാനായി അദ്ദേഹം പ്രവർത്തിച്ചു. 1921ൽ തന്നെ അദ്ദേഹം അറസ്റ്റ് ചെയ്യപ്പെട്ടതിനെ തുടർന്ന് അദ്ദേഹത്തെ ബ്രാഹ്മണസമുദായത്തിൽ നിന്നും പുറത്താക്കി. എങ്കിലും തുടർന്നും അദ്ദേഹം ബ്രിട്ടീഷുകാർക്കെതിരായി പ്രവർത്തിച്ചു. പട്ടാമ്പി പഞ്ചായത്ത് പ്രസിഡന്റായിട്ടുണ്ട്. ഇന്ത്യൻ നാഷണൽ കോൺഗ്രസ്സ്, യോഗക്ഷേമ സഭ തുടങ്ങി പല സംഘടനകളുടേയും ഉന്നതസ്ഥനങ്ങൾ അദ്ദേഹം അലങ്കരിച്ചിട്ടുണ്ട്.
രാഷ്ട്രീയം കൂടാതെ അദ്ദേഹത്തിന് കാവ്യാസ്വാദനം, നിരൂപണം എന്നീ മേഖലകളിലും താൽ‌പ്പര്യമുണ്ടായിരുന്നു.
മലബാർ ലഹളയോ മാപ്പിള ലഹളയോ അല്ല ഖിലാഫത്ത്, ബ്രിട്ടീഷുകാർക്കെതിരായുള്ള ഒരു വിപ്ലവം ആയിരുന്നുവെന്ന് അദ്ദേഹം തന്റെ “ഖിലാഫത്ത് സ്മരണകൾ” എന്ന പുസ്തകത്തിൽ തറപ്പിച്ച് പറയുന്നു. ഖിലാഫത്ത് ലഹള ആദ്യമായി ഏറനാട്ടിലാണ് പൊട്ടിപുറപ്പെട്ടത്.

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:പാലക്കാട് ജില്ലയിൽ ജനിച്ചവർ
മേരിയ്ക്കുണ്ടൊരു കുഞ്ഞാട് (ചലച്ചിത്രം)

ഷാഫിയുടെ സംവിധാനത്തിൽ ദിലീപ് നായകനായി 2010 ഡിസംബർ 25-ന് ക്രിസ്തുമസ് ദിനത്തിൽ പുറത്തിറങ്ങിയ മലയാളചലച്ചിത്രമാണ് **മേരിയ്ക്കുണ്ടൊരു കുഞ്ഞാട്**. ബെന്നി പി. നായരമ്പലമാണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്. ബേണി ഇഗ്നേഷ്യസ് ഗാനരചന നിർവഹിച്ചിരിക്കുന്നു. ശ്യാം ദത്താണ് ചിത്രത്തിന്റെ ക്യാമറ കൈകാര്യം ചെയ്തിരിക്കുന്നത്. വൈശാഖ് മൂവീസ് ഈ ചിത്രം നിർമ്മിച്ചിരിക്കുന്നു.

## അഭിനേതാക്കൾ
* ദിലീപ്
* ബിജു മേനോൻ
* വിജയരാഘവൻ
* സലീം കുമാർ
* കൊച്ചു പ്രേമൻ
* ഇന്നസെന്റ്
* ജഗതി
* ഭാവന
* വിനയ പ്രസാദ്
* പൊന്നമ്മ ബാബു

## ഗാനങ്ങൾ
അനിൽ പനച്ചൂരാന്റെ ഗാനങ്ങൾക്ക് ബേണി ഇഗ്‌നേഷ്യസ് സംഗീതം നൽകിയിരിക്കുന്നു.

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാഫി സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
മുറ്റിച്ചൂർ കല്ലാറ്റുപുഴ ശ്രീ മഹാശിവക്ഷേത്രം

കേരളത്തിലെ തൃശൂർ ജില്ലയിൽ മുറ്റിച്ചൂർ ദേശത്ത് സ്ഥിതി ചെയ്യുന്ന മഹാദേവക്ഷേത്രമാണ് **കല്ലാറ്റുപുഴ മഹാദേവക്ഷേത്രം**. പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത് . കരുവന്നൂർ പുഴയുടെ കിഴക്കേക്കരയിലാണ് ക്ഷേത്രം സ്ഥിതിചെയ്യുന്നത്. ധ്യാനരൂപത്തിലാണ് കല്ലാറ്റുപുഴയിലെ ശിവപ്രതിഷ്ഠാ സങ്കല്പം. പടിഞ്ഞാറോട്ട് ദർശനം.
thumb|right|350px|കല്ലാറ്റുപുഴ ശിവക്ഷേത്രം

## ക്ഷേത്ര ചരിത്രം
മൂന്ന് ചുറ്റിലും മറ്റ് ഊരുകൾ (സ്ഥലങ്ങൾ) ഒരു ഭാഗത്ത് പുഴ എന്ന അർത്ഥത്തിലായിരിക്കണം മുറ്റിച്ചൂർ എന്ന് വന്നത്. അറന്നൂറു വർഷങ്ങൾക്കുമുൻപ് രചിയ്ക്കപ്പെട്ടതെന്ന് കരുതുന്ന കോകസന്ദേശത്തിൽ മുറ്റിച്ചൂരിനെ പരാമർശിക്കുന്നുണ്ട്. കോകസന്ദേശത്തിൽ കല്ലാറ്റുപുഴ ക്ഷേത്രത്തെക്കുറിച്ച് പ്രതിപാദിച്ചിട്ടുണ്ട്.

ശ്ലോകം ഇങ്ങനെയാണ്....

*പച്ചത്തെങ്ങിൻ തഴവഴി തഴെയ്‌ക്കും വഴിക്കാരി മുക്കെ-*
*പ്പശ്ചാൽ കൃത്വാ പരിമളമെഴും കാറ്റുമേറ്റാത്ത ലീലം,*
*മുച്ചുറ്റൂർപ്പുക്കഥ തെരുതെരെപ്പോയി നാലഗ്രസ്‌തേ*
*ദൃശ്യാ ചെന്താമര മലർ ചുവ‌ന്നന്തിയാം നന്തിയാറ്*.

## ഉപദേവന്മാർ
*ഗണപതി
*ദക്ഷിണാമൂർത്തി

## വിശേഷങ്ങൾ
*പ്രതിഷ്ഠാദിനം
*ശിവരാത്രി

## ക്ഷേത്രത്തിൽ എത്തിചേരാൻ
തൃശ്ശൂരിൽ നിന്നും ഏകദേശം 20കിലോമീറ്റർ പടിഞ്ഞാറായി മുറ്റിച്ചൂർ ദേശത്താണ് കല്ലാറ്റുപുഴ മഹാദേവക്ഷേത്രം സ്ഥിതിചെയ്യുന്നത്.

## അവലംബം
 

വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
ആനവാരിയും പൊൻകുരിശും

വൈക്കം മുഹമ്മദ് ബഷീർ എഴുതിയ ഒരു നോവലാണ് **ആനവാരിയും പൊൻകുരിശും.** 

ആനവാരിയും പൊൻ‌കുരിശും പണ്ട് വെറും രാമൻ നായരും തോമയും ആയിരുന്നു. അവർക്ക് ഈ ബഹുമതികൾ അവർക്ക് ആരു കൊടുത്തു? ഈ ചോദ്യത്തിനുള്ള ഉത്തരമാണ് ഈ നോവലെന്ന് ബഷീർ പറയുന്നു.  സ്ഥലം എന്ന് വിശേഷിപ്പിക്കപ്പെടുന്ന സാങ്കൽപ്പിക ഗ്രാമത്തിലാണ് കഥ നടക്കുന്നത്.

വർഗ്ഗം:വൈക്കം മുഹമ്മദ് ബഷീർ എഴുതിയ നോവലുകൾ
വിക്ടർ ലീനസ്

കേരളത്തിലെ ഒരു പത്രപ്രവർത്തകനും കഥാകൃത്തുമായിരുന്നു **വിക്ടർ ലീനസ്** (സെപ്റ്റംബർ 2 1946-ഫെബ്രുവരി 1992). വിക്ടർ ലീനസ് കുറച്ചു കഥകൾ മാത്രമേ എഴുതിയിരുന്നുള്ളൂ.
എന്നാലവയത്രയും, മലയാള സാഹിത്യത്തിൽ അമൂല്യമായ സ്ഥാനമലങ്കരിക്കുന്നവയാണ്.

## ജീവിതരേഖ
1946 സെപ്റ്റംബർ 2 ന് എറണാകുളത്തെ  വൈറ്റിലയിൽ ജനിച്ചു. ജന്തുശാസ്ത്രത്തിൽ ബിരുദവും സമുദ്രശാസ്ത്രത്തിൽ ഉപരിബിരുദവും നേടിയശേഷം മത്സ്യങ്ങളെക്കുറിച്ച് ഗവേഷണം ചെയ്തു. 1976-ൽ പത്രപ്രവർത്തനമേഖലയിലെത്തി. ഇസബെല്ല, സോഷ്യലിസ്റ്റ് ലേബർ എന്നീ മാസികകളുടെ പത്രാധിപരായിരുന്നു. തുടർന്ന് ബ്ലിറ്റ്സ്, ഓൺലുക്കർ മാസികകളുടെ കേരള ലേഖകനായി ജോലി നോക്കി. ഇടയിൽ രാമുകാര്യാട്ടിന്റെ സഹകാരിയായി സിനിമാരംഗത്തും. റബ്ബർ ഏഷ്യ എന്ന മാസികയുടെ സഹപത്രാധിപരായും മലയാളമനോരമയിലുംജോലിചെയ്തിട്ടുണ്ട്.

വിവാഹ ജീവിതത്തിലെ പൊരുത്തക്കേടുകളും അമിതമദ്യപാനവും വിക്ടറുടെ ജീവിതത്തെ പൂർവ്വാധികം സംഘർഷഭരിതമാക്കിയിരുന്നു. 1991 ൽ ഭാര്യ ബേഡി ആത്മഹത്യ ചെയ്തു. 1992 ഫെബ്രുവരിയിൽ മദ്യത്തിൽ വിഷം കലർത്തി വിക്ടർ ലീനസ് ആത്മഹത്യ ചെയ്തു. എറണാകുളം മനോരമ ഓഫീസിന്റെ വടക്കുവശത്ത് അമിതമായി മദ്യപിച്ച നിലയിൽ വിക്ടർ വീണു കിടക്കുകയായിരുന്നുവെന്ന് ചിലർ സാക്ഷ്യപ്പെടുത്തിയിരുന്നു. ആരോ ആശുപത്രിയിലെത്തിച്ചെങ്കിലും വിക്ടർ ലീനസ് പകലിൽ മരണപ്പെട്ടു. മരിച്ചതോടെ വിക്ടർ അജ്ഞാതജഡമാകുകയും ചെയ്തു. ഒടുവിൽ തിരിച്ചറിയപ്പെടാതെ കലൂർ ശ്മശാനത്തിലേക്ക് എടുക്കുമ്പോൾ പത്രവാർത്ത കണ്ടറിഞ്ഞ് അജ്ഞാത ജഡത്തിന്റെ ഫോട്ടോ തിരിച്ചറിഞ്ഞ് സുഹൃത്തുക്കൾ ഓടിയെത്തി തൈക്കൂടം പള്ളിയിൽ അദ്ദേഹത്തെ സംസ്‌കരിക്കുകയും ചെയ്തു. മകൾ അമലാ ലീനസ് വിവാഹിതയായി കൊച്ചിയിൽ കഴിയുന്നു.

## എഴുതിയ കഥകൾ
* മഴമേഘങ്ങളുടെ നിഴലിൽ
* ജ്ഞാനികളുടെ സമ്മാനം 
* ഒരു ഗോപികയുടെ കഥ
* പരിദാനം
* ഒരു ധീരോദാത്ത നായകൻ
* ഒരു സമുദ്രപരിണാമം
* 53-ലൊരു പകൽ 
* കവർസ്റ്റോറി
* വിരുന്ന്
* നീണ്ട നിശ്ശബ്ദതക്കുശേഷം
* വിട
* യാത്രാമൊഴി

## അവലംബം
2.http://www.keralabhooshanam.com/%E0%B4%95%E0%B4%A5%E0%B4%BE%E0%B4%B5%E0%B4%B6%E0%B5%87%E0%B4%B7%E0%B4%A8%E0%B5%8D%E2%80%8D/

https://www.mathrubhumi.com/literature/features/writer-francis-noronha-writes-about-writer-victor-leenus-1.5859421

വർഗ്ഗം:1946-ൽ ജനിച്ചവർ
വർഗ്ഗം: 1992-ൽ മരിച്ചവർ
വർഗ്ഗം:സെപ്റ്റംബർ 2-ന് ജനിച്ചവർ
ആയത്തുല്ല അലി ഖാം‌നഇ

ഇസ്ലാമിക് റിപ്പബ്ലിക്ക് ഓഫ് ഇറാന്റെ പരമോന്നത നേതാവും മുൻ പ്രസിഡണ്ടുമാണ് **ആയത്തുല്ല അലി ഖാമെനെയി** (ജനനം: ഏപ്രിൽ 19, 1939 ഖുറാസാൻ മശ്‌ഹദ്). ആദരി വം‌ശജനായ ഖാമെനെയിയുടെ കുടും‌ബവേരുകൾ അസർബൈജാനിലേക്ക് നീളുന്നു.

2026 ഫെബ്രുവരി 28 ന്, ഇറാനിൽ ഇസ്രായേൽ-അമേരിക്കൻ സഖ്യസേന നടത്തിയ ആക്രമണത്തിനിടെയുണ്ടായ വ്യോമാക്രമണത്തിൽ ഖമേനി കൊല്ലപ്പെട്ടു.
## വിദ്യാഭ്യാസം
ഇറാനിൽ മക്തബാ ഖാന എന്നറിയപ്പെടുന്ന മതപാഠശാലയിൽ നിന്നാണ്‌ ഖാമെനെയി ബാല്യകാല വിദ്യഭ്യാസം നേടിയത്. പിന്നീട് ദാറുത്ത‌അലീമെ ദിയാനത്തിയിൽ പഠനം തുടർന്നു. അതോടൊപ്പം പിതാവറിയാതെ സ്റ്റേറ്റ് സ്കൂളിലെ ഈവനിംഗ് കോഴ്സിനു ചേർന്ന അദ്ദേഹം സെക്കണ്ടറി സ്കൂളിൽ നിന്നും സർട്ടിഫിക്കറ്റ് കോഴ്സ് പാസായി. നജഫിലേയും ഖുമ്മിലേയും ശിയാ സെമിനാരികളിൽ നിന്ന് ദൈവശാസ്ത്ര പഠനത്തിൽ ബിരുദം നേടി. ആയത്തുല്ല ഖുമൈനിയും ആയത്തുല്ലാ ബുറൂജിർദിയും ഖുമ്മിൽ അദ്ദേഹത്തിന്റെ അദ്ധ്യാപകരായിരുന്നു.

## രാഷ്ട്രീയ ജീവിതം
ഇറാൻ വിപ്ലവത്തിന്റെ ആചാര്യനും ഗുരുനാഥനുമായിരുന്ന ആയത്തുല്ല ഖുമൈനിയാണ്‌ അദ്ദേഹത്തെ രാഷ്ട്രീയത്തിലേക്ക് നയിച്ചത്. 1977-ൽ ഉലമാ മുജാഹിദീൻ‍ എന്ന പ്രസ്ഥാനത്തിന് രൂപം നൽകി‌. പിന്നീട് ഖുമൈനിയുടെ വിപ്ലവ പ്രസ്ഥാനമായും ഇസ്ലാമിക് റിപ്പബ്ലിക്കൻ പാർട്ടിയുമായും രൂപാന്തരം പ്രാപിച്ചത് ഇതേ ഉലമാ മുജാഹിദീൻ ആണ്‌. ആയത്തുല്ല ബുറൂജുർ‍ദിയുടെ മരണശേഷം ഇറാനിലെ ആധികാരിക മതനേതൃത്വമായി ഖുമൈനിയെ ഉയർത്തിക്കൊണ്ട് വരുന്നതിൽ മുഖ്യപങ്കു വഹിച്ചു. വിപ്ലവം മൂർ‍ധന്യത്തിലെത്തി നിൽക്കുന്ന ഘട്ടത്തിൽ ഖുമൈനി രൂപം കൊടുത്ത റെവല്യൂഷണറി കമാൻഡ് കൗൺസിലിൽ അം‌ഗമായിരുന്നു. 1979 ഫെബ്രുവരി 1ന് വിപ്ലവസേനയുടെ കമാണ്ടർ ആയി ചുമതലയേറ്റു. പിന്നീട് പ്രതിരോധ കൗൺസിലിൽ വിപ്ലവ കൗൺസിലിന്റെ പ്രതിനിധിയായും പ്രതിരോധ സഹമന്ത്രിയായും സേവനമനുഷ്ഠിച്ചു. 

1981-ലേയും 1986-ലേയും പ്രസിഡൻഷ്യൽ തെരെഞ്ഞെടുപ്പുകളിൽ യഥാക്രമം 95%, 86% എന്നിങ്ങനെ വോട്ടുകൾ നേടി ഇറാന്റെ പ്രസിഡണ്ടായി തിരഞ്ഞെടുക്കപ്പെട്ടു.

1989 ജൂൺ 3-ന് ആയത്തുല്ല ഖുമൈനി മരണപ്പെട്ടതിനെത്തുടർന്ന് ഇറാന്റെ പരമോന്നത നേതാവായി തെരെഞ്ഞടുക്കപ്പെട്ടു. 20 മണിക്കൂറുകൾ നീണ്ട ചർച്ചകൾക്കൊടുവിൽ എക്സ്പേർട്സ് അസംബ്ലി 74-ൽ 60 വോട്ട് നൽകി അദ്ദേഹത്തെ തെരെഞ്ഞെടുക്കുകയായിരുന്നു.

ബഹുഭാഷാ വിദഗ്ദ്ധനും ഗ്രന്ഥകാരനുമായ ഖാമെനെയി പേർഷ്യൻ, ഇം‌ഗ്ലീഷ്, അറബിൿ, ടർക്കിഷ്, ആദരി തുടങ്ങിയ ഭാഷകൾ അനായാസം കൈകാര്യം ചെയ്യും. ഇന്ത്യൻ കവിയായ അല്ലാമാ ഇഖ്ബാലിനെക്കുറിച്ചുള്ള "ഇഖ്ബാൽ: ഇസ്ലാമിക നവോത്ഥാനത്തിന്റെ കവിയും തത്ത്വചിന്തകനും" അടക്കം ഒട്ടേറെ ഗ്രന്ഥങ്ങളുടെ കർ‍ത്താവാണ്‌.

## അവലംബം


## പുറത്തേക്കുള്ള കണ്ണികൾ
*ഇറാൻ പരമോന്നത നേതാവിന്റെ ഔദ്യോഗിക വെബ്സൈറ്റ് 

വർഗ്ഗം:1939-ൽ ജനിച്ചവർ
വർഗ്ഗം:ജൂലൈ 17-ന് ജനിച്ചവർ
വർഗ്ഗം:ഇറാനിലെ നേതാക്കൾ
വർഗ്ഗം:ഇറാന്റെ പ്രസിഡന്റുമാർ
അദ്ധ്യാത്മരാമായണം കിളിപ്പാട്ട്

ആധുനിക മലയാളഭാഷയുടെ പിതാവ് എന്നറിയപ്പെടുന്ന ഭക്തകവിയായ '''തുഞ്ചത്ത് രാമാനുജൻ എഴുത്തച്ഛൻ'''  അധ്യാത്മരാമായണമെന്ന   മലയാളത്തിൽ കിളിപ്പാട്ട്‌ വൃത്തത്തിൽ രചിച്ച കൃതിയാണ് *'അദ്ധ്യാത്മരാമായണം കിളിപ്പാട്ട്'
* . 

കവിയുടെ അഭ്യർത്ഥന മാനിച്ച് കിളി കഥ പറയുന്ന രീതിയിൽ എഴുതപ്പെട്ടിരിക്കുന്ന കാവ്യങ്ങളെയാണ് കിളിപ്പാട്ടുകൾ എന്നറിയപ്പെടുന്നത്.സംസ്കൃതത്തിലെ അധ്യാത്മരാമായണം എന്ന കാവ്യത്തെ അവലംബിച്ചു എഴുത്തച്ഛൻ കിളിപ്പാട്ടുരീതിയിൽ എഴുതിയ കൃതിയാണ് അധ്യാത്മരാമായണം കിളിപ്പാട്ട്.മലയാളത്തിൽ സാംസ്കാരികവും ഭാഷാപരവുമായ നവോത്ഥാനത്തിന് ഈ കൃതി കളമൊരുക്കി .സാമൂഹികവും സാംസ്കാരികവുമായ അപചയത്തിൽ നിന്ന് കേരള ജനതയെ മോചിപ്പിക്കാൻ എഴുത്തച്ഛന്റെ അധ്യാത്മരാമായണത്തിനു കഴിഞ്ഞു .കൂടാതെ പാട്ട് ,മണിപ്രവാളം എന്നിങ്ങനെ രണ്ടുതരം കാവ്യ സരണിയിൽ ഒഴുകിയിരുന്ന മലയാള കവിതയ്ക്ക് മാതൃകാപരമായ സത്തയും ശൈലിയും ഒരുക്കിയെടുക്കാൻ എഴുത്തച്ഛന്റെ കാവ്യങ്ങൾ സഹായിച്ചു.

കേരളത്തിൽ മലയാള വർഷത്തിലെ കർക്കിടക മാസം  രാമായണ പാരായണമാസമായി പ്രത്യേകം ആചരിക്കുന്നു. കർക്കിടകം ഒന്നിന് വീടുകളിലും ക്ഷേത്രങ്ങളിലും രാമായണം പാരായണം ചെയ്യാറുണ്ട്. രാമായണ മാസമെന്നാണ് കർക്കിടകം അറിയപ്പെടുന്നതു തന്നെ.

## കിളിപ്പാട്ടുപ്രസ്ഥാനം

കിളിയെകൊണ്ട് കഥപറയിക്കുന്ന കവിതാരീതിയാണ് കിളിപ്പാട്ട് .എഴുത്തച്ഛനെയാണ് കിളിപ്പാട്ട് പ്രസ്ഥാനത്തിന്റെ ഉപജ്ഞാതാവായി കണക്കാക്കുന്നത് .കിളിപ്പാട്ടുകളിൽ ഉപയോഗിച്ചിട്ടുള്ള വൃത്തങ്ങളാണ് കിളിപ്പാട്ട് വൃത്തങ്ങൾ .കേകയും കാകളിയുമാണ് പ്രധാന കിളിപ്പാട്ടുവൃത്തങ്ങൾ .അന്നനട ,കളകാഞ്ചി ,മണികാഞ്ചി, മിശ്രകാകളി ,ഊനകാകളി എന്നിവയും കിളിപ്പാട്ട് വൃത്തങ്ങളാണ്.
### അധ്യാത്മരാമായണം കിളിപ്പാട്ടിന്റെ ആരംഭം

ശ്രീരാമനാമം പാടിവന്ന പൈങ്കിളിപ്പെണ്ണേ  -
ശ്രീരാമചരിതം നീ ചൊല്ലിടൂ മടിയാതെ
ശാരികപ്പൈതൽ താനും വന്ദിച്ചു വന്ദ്യന്മാരെ
ശ്രീരാമസ്മൃതിയോടെ പറഞ്ഞുതുടങ്ങിനാൾ

## അവലംബം


വർഗ്ഗം:ഹൈന്ദവഗ്രന്ഥങ്ങൾ
വർഗ്ഗം:രാമായണം
ജബൽ അൽ-ഗാര ഗുഹകൾ

thumb|150px|right|ഗുഹാമുഖത്തേക്കുള്ള വഴി

ജബൽ അൽ-ഗാര എന്ന അറബി വാക്കിനർത്ഥം അൽ-ഗാര ഗ്രാമത്തിലെ കുന്ന് എന്നാണ്. സൗദി അറേബ്യയുടെ കിഴക്കൻ പ്രവശ്യയിൽ ജബൽ അൽ-ഗാര കുന്നു് സ്ഥിതി ചെയ്യുന്നു. ഏറ്റവും അടുത്ത പട്ടണമായ ഹുഫൂഫിൽ നിന്നും ഏകദേശം 13 കി.മീ ദൂരമുണ്ട് ജബൽ അൽ-ഗാരയിലേക്ക്. അൽ ഹസ തൊട്ടടുത്തുതന്നെയുള്ള മറ്റൊരു പട്ടണമാണ്. കിഴക്കൻ പ്രവശ്യയുടെ ആസ്ഥാനമായ ദമാമിന്റെ തെക്ക്-പടിഞ്ഞാറ് 130 കി.മി മാറിയാണ് ജബൽ അൽ ഹാര സ്ഥിതി ചെയ്യുന്നത്.

സൗദി അറേബ്യയിൽ, അൽ-ഹസ അടങ്ങിയ ഭാഗമാണ് ഏറ്റവും അധികം വെള്ളം കണ്ടുവരുന്ന ഭൂവിഭാഗം. അതിനാൽ തന്നെ അവിടെ ധാരാളം കൃഷി നടക്കുന്നുണ്ട്.

## സവിശേഷതകൾ

ജബൽ അൽ ഹാര ഗുഹകൾ ചുണ്ണാമ്പുകല്ല് (limestone) ഗുഹകൾ എന്ന ഗണത്തിലാണ് ഉൾപെടുത്തിയിരിക്കുന്നത്.  
 
ധാരാളം ക്ലേ മിനറലുകളും കാൽ‌ഷ്യം കാർബണേറ്റും അടങ്ങിയ സാന്റ്‌സ്റ്റോൺ ഉള്ള ഭാഗമാണ് പൊതുവെ സൗദി അറേബ്യ അടങ്ങിയ അറേബ്യൻ മരുഭൂമി. അഞ്ഞൂറ് മില്യൺ കൊല്ലങ്ങൾക്ക് മുൻപ് ഇവിടമെല്ലാം സമുദ്രമായിരുന്നുവെന്ന് കരുതപ്പെടുന്നു. ജബൽ അൽ ഗാരയിലെ സാന്റ്‌സ്റ്റോണുകൾ അടങ്ങിയ കുന്നിൽ കാറ്റിനാൽ രൂപപ്പെടുത്തിയ ഗുഹകളാണ് ഇവിടുത്തെ പ്രത്യേകത. അറേബ്യയിലെ ഗുഹകൾ അധികവും ചുണ്ണാമ്പുകല്ല് ഭൂഗർഭജലം തട്ടി അലിഞ്ഞ് രൂപപ്പെട്ടതാണേങ്കിൽ ഇവിടെ കാണുന്നത് ഭൌമോപരിതലത്തിൽ കാറ്റിനാൽ ചുണ്ണാമ്പുകല്ലിൽ രൂപപ്പെടുത്തിയ ഗുഹകളാണ്. ഈ ഗുഹകളാകട്ടെ സങ്കീർണ്ണവും അതിവിശാലവും നീണ്ടുകിടക്കുന്നതുമാണ്. 

സമുദ്രനിരപ്പിൽ നിന്നും ഏകദേശം 224 മീറ്റർ ഉയരമുള്ളതും പരന്ന മുകൾഭാഗമുള്ളതുമായ ഒരു കുന്നാണ് ജബൽ അൽ ഗാര. ഇതിന്റെ കിഴക്കുഭാഗത്തായാണ് ഗുഹകളുടെ പ്രധാനകവാടം. ആകമൊത്തം 28ഓളം ഇടനാഴികൾ പോലെ വീതിയുള്ള ഭാഗങ്ങളുള്ളതും 1.5 കി.മീറ്ററോളം നീളമുള്ളതുമാണ് ഈ ഗുഹകൾ. മറ്റുള്ള ഗുഹകളെ അപേക്ഷിച്ച് ഈ ഗുഹാന്തർഭാഗം വൃത്തിയുള്ളതും  തണുപ്പുള്ളതും  ആണ്. അതേ സമയം ഗുഹയുടെ വശങ്ങളിൽ നിന്ന് ഇടിഞ്ഞുവീണ മണ്ണുകൾ വളരെ നേർത്തതായതിനാൽ ഗുഹയ്ക്കകത്ത് പൊടിയുടെ സാന്നിധ്യം കൂടുതലാണ്.

## ചിത്രശാല


File:Jabal_Al_Qara_Cave_-_Al_Hassa_13.jpg
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_01.JPG|ജബൽ അൽ ഹാരയുടെ മുകൾ ഭാഗം
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_02.JPG|ഗുഹ സന്ദർശിച്ച് തിരിച്ചുവരുന്ന സഞ്ചാരികൾ
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_03.JPG|ഗുഹയിൽ നിന്നുള്ള വഴി 
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_05.JPG|ജബൽ അൽ ഹാരയുടെ ഉൾഭാഗം
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_06.JPG|ജബൽ അൽ ഹാരയുടെ ഉൾഭാഗം
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_07.JPG|ജബൽ അൽ ഹാരയുടെ ഉൾഭാഗം 
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_08.JPG|ജബൽ അൽ ഹാരയുടെ സമീപത്ത്
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_09.JPG|ജബൽ അൽ ഹാരയുടെ സമീപത്ത്
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_10.JPG|ജബൽ അൽ ഹാരയുടെ സമീപത്ത്
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_11.JPG|ജബൽ അൽ ഹാരയുടെ സമീപത്ത്
File:Jabal_Al_Qara_Cave_-_Al_Hassa,_Saudi_Arabia_ജബൽ_അൽ_ഖാറ_ഗുഹ,_അൽ_ഹസ,_സൗദി_അറേബ്യ_13.JPG|ജബൽ അൽ ഹാരയുടെ മുകളിൽ നിന്നുള്ള ഈന്തപ്പന തോട്ടത്തിന്റെ ദൃശ്യം
thumb|110px|left|ഗുഹയുടെ ഉൾ‌വശം



## അവലംബം

## പുറത്തേക്കുള്ള കണ്ണികൾ
*www.caves.org ൽ നിന്നുള്ള ജബൽ അൽ ഹാരയുടെ പേജിലേക്ക്

വർഗ്ഗം:ഗുഹകൾ

വർഗ്ഗം:സൗദി അറേബ്യ
ബേഡ്സ് ഓഫ് അമേരിക്ക

ലോകത്തിൽ നിലവിലുള്ളതിൽ ഏറ്റവും വിലയേറിയ പുസ്തകം എന്ന ബഹുമതി കരസ്ഥമാക്കിയ ഗ്രന്ഥമാണ് **അമേരിക്കയിലെ പക്ഷികൾ** (). അമേരിക്കൻ പക്ഷിശാസ്ത്രജ്ഞനും ചിത്രകാരനുമായിരുന്ന ജോൺ ജെയിംസ് ഓഡുബോൺ 19-ആം നൂറ്റാണ്ടിൽ (1827–1839) എഴുതിയതാണ് ഈ പുസ്തകം. അമേരിക്കയിലെ വൈവിധ്യമാർന്ന പക്ഷികളുടെ ചിത്രീകരണങ്ങൾ ഇതിൽ ഉൾപ്പെടുന്നു.  1827 നും 1838 നും ഇടയിൽ എഡിൻബർഗിലും ലണ്ടനിലും ഭാഗങ്ങളായി ഒരു പരമ്പരയായി ഇത് ആദ്യമായി പ്രസിദ്ധീകരിച്ചു.  ഇതിന്റെ ഒരു പ്രതി 1.15 കോടി ഡോളറിനാണ് 2010 ഡിസംബർ 7-ന് ലണ്ടനിൽ ലേലം ചെയ്യപ്പെട്ടത്.. ഗ്രന്ഥകർത്താവ് ഇതിലെ ചിത്രങ്ങൾ വരച്ചുതീർത്തത് ഒരു വ്യാഴവട്ടക്കാലം കൊണ്ടാണ്. ഈ കൃതിയിൽ വരച്ചുചേർത്തിരിക്കുന്ന എല്ലാ മാതൃകകളും ഓഡുബോൺ തന്നെ ശേഖരിച്ചതല്ല;  1834-ൽ തോമസ് നട്ടാലിനൊപ്പം നഥാനിയേൽ ജാർവിസ് വൈത്തിന്റെ പര്യവേഷണത്തിൽ ശേഖരിച്ചിരുന്നവയിൽ ചിലത് ജോൺ കിർക്ക് ടൗൺസെൻഡാണ് അദ്ദേഹത്തിന് അയച്ചത്.

## ചിത്രശാല

Image:Zenaida macrouraAWP17AA.jpg|കരോലിന പ്രാവ് (ഇപ്പോൾ Mourning dove എന്നു വിളിക്കപ്പെടുന്നത്)
Image:277 Hutchins's Barnacle Goose (cropped).jpg|Canada Goose
Image:Audubon-Flamingo.jpg|അരയന്നക്കൊക്ക്
Image:353 I. Chesnut-backed Titmouse - 2. Black-capt Titmouse - 3. Chesnut-crowned Titmouse (cropped).jpg|Paridae
Image:Audubon-peregrinus.jpg|Peregrine Falcon
File:Campephilus_principalisAWP066AA2.jpg|Ivory Billed Woodpecker
Image:Audubon-gyrfalcon.jpg|Gyrfalcon
Image:John-James-Audubon-001.jpg|Trumpeter Swan


## പുറം കണ്ണികൾ

* 

## അവലംബം

വർഗ്ഗം:ഗ്രന്ഥങ്ങൾ
പാലുംവെള്ളരി

എറനാട്ടിലെ പതിനെട്ടര കാവുകളിലെ കോമരങ്ങളുടെ നേതൃത്വത്തിൽ നടക്കുന്ന അനുഷ്ഠാനകല. ഈ കാവുകൾ കരിങ്കാളികാവുകളാണ്. കരിങ്കാളീസങ്കൽപ്പം ഏറനാടിന്റെ പ്രത്യേകതയാണ്. പൂർണ്ണമായും കോമരങ്ങൾ നടത്തുന്ന പൂജ. പല തറവാടുകളിലും വഴിപാടായി ഇത് നടത്തുന്നു.
thumb|220px| പീഠംവെപ്പ്
പീഠംവെപ്പ്, കളപ്രദക്ഷിണം,തിരിയുഴിച്ചിൽ, വെട്ടിവെളിച്ചപ്പെടൽ, വെളിപാട് അഥവാ കല്പന എന്നിവ ചടങ്ങുകൾ

## പീഠംവെപ്പ്
പാലുംവെള്ളരിയിലെ ആദ്യത്തെ ചടങ്ങാണ് പീഠംവെപ്പ്. ഏതെങ്കിലും ഒരു കോമരം ചുറ്റിക്കെട്ടി വാളുചിലമ്പുമണിഞ്ഞ് ഭഗവതിയെ ആവാഹിക്കാനുള്ള പീഠം പ്രതിഷ്ഠിക്കുന്നു. ധൂപദീപപുഷ്പങ്ങളെല്ലാം കോമരങ്ങൾക്ക് ചേർന്നപോലെ കൂടിയ അളവിലാണ് ഉപയോഗം. അലരിപ്പൂവാണ് പുഷ്പമായി ഉപയോഗിക്കുന്നത്. പാലമരംകൊണ്ടുണ്ടാക്കിയ വലിയ ധൂപക്കുറ്റിയിൽ കനലെടുത്ത് ധൂപാരാധന നടത്തുന്നു. തിരികൾ/കത്തിച്ച പന്തങ്ങളാണ് ദീപത്തെ പ്രതിനിധാനം ചെയ്യുന്നത്. 
thumb|220px| കളപ്രദക്ഷിണം
## കളപ്രദക്ഷിണം,തിരിയുഴിച്ചിൽ
കോമരം തുടർച്ചയായി വച്ച് പീഠത്തെ വലംവച്ചുകൊണ്ടിരിക്കും ഇതിനിടയിൽ കനലാട്ടവും ഉണ്ട്. കളം പൂജയും പ്രത്യേക ചുവടുവപ്പുകളോടെ കളം തൂവലും നടത്തുന്നു.
thumb|220px| ഒരുക്കങ്ങൾ

## വെട്ടിവെളിച്ചപ്പെടൽ
പങ്കെടുക്കുന്ന എല്ലാ കോമരങ്ങളും ഒത്തുചേർന്ന് ദേവിക്ക് മുമ്പിൽ വെട്ടിവെളിച്ചപ്പെട്ട് രക്തമൊലിപ്പിക്കുന്ന ഭക്തിസാന്ദ്രമായ ചടങ്ങാണിത്. ഹീയോ.. വിളികളോടെ എല്ലാവരും കൂടി വാളുകൊണ്ട് തങ്ങളുടെ നെറ്റിയിൽ വെട്ടി ചൊരവീഴ്ത്തുന്നു.

thumb|220px| വെളിച്ചപ്പെടൽ

## പതിനെട്ടര കാവുകൾ
#നീലാമ്പ്രക്കാവ്
#തിരുവാലിക്കാവ്
#പൊയിലിക്കാവ്
#കരുവമ്പുറത്തുകാവ്
#കാപ്പിൽക്കാവ്
മുണ്ടക്കൽ 
ഇരുവേറ്റി 
വാകത്തൊടി 
മണ്ണൂർ 
കാരക്കുന്ന് 
മേൽമുറി 
പരിയാരിക്കൽ 
പറോല 
പാലക്കാട് 
കിളിയനക്കോട് 
പത്തനാപുരം 
പഴമ്പറമ്പ് 
പൂവത്തിങ്കൽ 
വർഗ്ഗം:കേരളത്തിലെ അനുഷ്ഠാനകലകൾ
മാവടി

കൊല്ലം ജില്ലയിലെ കൊട്ടാരക്കര താലൂക്കിൽ കുളക്കട ഗ്രാമപഞ്ചായത്തിലുൾപ്പെടുന്ന ഒരു ഗ്രാമമാണ് **മാവടി**. കുളക്കട ഗ്രാമപഞ്ചായത്തിന്റെ ആസ്ഥാനവും മാവടിയിലാണ്. നിരവധി കശുവണ്ടി വ്യവസായ യൂണിറ്റുകൾ മാവടിയിൽ പ്രവർത്തിക്കുന്നുണ്ട്. അടുത്തുള്ള പട്ടണവും തീവണ്ടി ഓഫീസും കൊട്ടാരക്കരയിലാണ്.

## പ്രധാന സർക്കാർ സ്ഥപങ്ങൾ
* പഞ്ചായത്ത് ഓഫീസ്
* വില്ലേജ് ഓഫീസ്
* ട്രഷറി
* പോസ്റ്റ് ഓഫീസ്

## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
അദ്ധ്യാത്മോപനിഷത്ത്

ശുക്ല യജുർവേദീയ വിഭാഗത്തിൽ ഉൾപ്പെടുന്ന ഒന്നാണ്  അദ്ധ്യാത്മോപനിഷത്ത്

## പ്രതിപാദ്യ വിഷയങ്ങൾ
അദ്ധ്യാത്മോപതിഷത്തിൽ ആദ്ധ്യാത്മിക വിഷയങ്ങളാണ് പ്രതിപാദിക്കുന്നത്. പ്രപഞ്ച പുരുഷന്റെ പഞ്ചഭൂതാംശവാസം, ജീവൻ - മുക്തി - മൃത്യു അവസ്ഥ, അനന്തമായ പ്രപഞ്ച പുരുഷ മഹത്ത്വം , ജനനമോ മരണമോ ആദിയോ അന്തമോ ഇല്ലാത്ത ധ്യാന സാധനാ ദർശനം, മഹാപുരുഷ വിവരണം, ബ്രഹ്മസ്വരൂപ മഹത്ത്വം , ആത്മ ചൈതന്യത്തിലടങ്ങിയിരിക്കുന്ന ബ്രഹ്മാശം, ചിന്തയിൽ നിന്നും  വാസനയിൽ നിന്നും  കർമ്മത്തിൽ നിന്നും  മോചിതനാകുന്ന ബ്രഹ്മജ്ഞാനി, ആത്മദർശനത്തിനു വേണ്ടിയുള്ള യോഗീധ്യാനം , ജ്ഞാനിക്ക് ദൃശ്യമാകുന്ന ആത്മാംശം, യോഗി കൈവരിക്കുന്ന പരമാനന്ദ ശാന്തിഭാവങ്ങൾ മായ മാറുമ്പോഴുണ്ടാകുന്ന ബ്രഹ്മദർശനം ശരീരത്തെക്കുറിച്ചുള്ള യഥാർത്ഥ ബോധം, ആത്മാവിന്റെ തേജോ രൂപം, ഇവ തമ്മിലുള്ള‌‌ ബന്ധുത്വം എന്നിവയാണ് അദ്ധ്യാത്മോപതിഷത്തിലെ ഉള്ളടക്കം.
സി.എം. സ്റ്റീഫൻ

ഇന്ത്യയിലെ കോൺഗ്രസ്സുകാരനായ ആദ്യ പ്രതിപക്ഷനേതാവായ **സി.എം. സ്റ്റീഫൻ** ദേശീയതലത്തിൽ ശ്രദ്ധേയനായ  ഒരു രാഷ്ടീയപ്രവർത്തകനും, കേന്ദ്ര മന്ത്രിയുമായിരുന്നു.   (ഡിസംബർ 23 1918 – ജനുവരി 16 1984). അടിയന്തരാവസ്ഥക്ക് ശേഷം മിക്ക കോൺഗ്ഗ്രസ്സുകാരും തോറ്റ് മൊറാർജി ദേശായിയുടെ നേതൃത്വത്തിൽ വന്ന  ജനതാ ഗവർമെന്റിൽ പ്രതിപക്ഷനേതാവായിരുന്ന സ്റ്റീഫൻ പ്രഭാഷണകലകൊണ്ടും വിമർശനപാടവം കൊണ്ടും  ഭരണപക്ഷത്തിനു വെല്ലുവിളിയുയർത്തി. തൊഴിലാളി നേതാവ്, ജേർണലിസ്റ്റ്, പാർലമെന്റേറിയൻ, കേന്ദ്രമന്ത്രി, എ.ഐ.സി.സി. ജനറൽ സെക്രട്ടറി, പ്രതിപക്ഷ നേതാവ് മുതലായ രംഗങ്ങളിൽ  പ്രവർത്തിച്ചിട്ടുണ്ട്. കേരളത്തിനുപുറത്ത് മത്സരിച്ച് ലോകസഭാംഗമായ ചുരുക്കം ചില മലയാളികളിലൊരാളാണ്.

## വ്യക്തിജീവിതം
മാവേലിക്കരയ്ക്ക് അടുത്തുള്ള ചെറുകോലിലെ ചെമ്പകശ്ശേരി വീട്ടിൽ ഈപ്പൻ മത്തായിയുടേയും എസ്തേറിന്റേയും മകനായി 1918 ഡിസംബർ 23-ന്  ജനിച്ച തങ്കച്ചൻ എന്ന ഇദ്ദേഹത്തെ ചെറുപ്രായത്തിൽ തന്നെ മലയാള മനോരമയുടെ നേതൃത്വത്തിലുള്ള ബാലജനസംഖ്യത്തിലൂടെ പുറം ലോകം അറിയാൻ തുടങ്ങിയിരുന്നു. 

## ജീവിത രേഖ
*1918 ജനനം
*1938 തിരുവനന്തപുരം ആർട്സ് കോളേജിൽ ചേർന്നു
*1939 വിദ്യാർത്ഥി സമരത്തിൽ പങ്കെടുത്തതിന് ഒരു കൊല്ലം തടവുശിക്ഷ
*1942 ബി.എ. ബിരുദം നേടി
*1949 കൊല്ലത്ത് അഭിഭാഷകൻ
*1958 കൊല്ലം ഡി.സി.സി. പ്രസിഡന്റ്
*1960 നിയമസഭാംഗം (തൃക്കടവൂർ)
*1965 നിയമസഭാംഗം (പുനലൂർ)
*1971 ലോകസഭാംഗം (മൂവാറ്റുപുഴ)
*1977 ലോകസഭാംഗം (ഇടുക്കി), ഏപ്രിൽ-12ന് ലോകസഭയിൽ പ്രതിപക്ഷനേതാവ്
*1980 ലോകസഭാംഗം (ഗുൽബർഗ, കർണാടക) കേന്ദ്രമന്ത്രിയായി
*1982 എ.ഐ.സി.സി. ജനറൽ സെക്രട്ടറി
*1984 മരണം

## തിരഞ്ഞെടുപ്പുകൾ

## അവലംബം
# പ്രചോദനം; ജയിംസ് കുട്ടി തോമസ് 

വർഗ്ഗം:1918-ൽ ജനിച്ചവർ
വർഗ്ഗം:ഡിസംബർ 23-ന് ജനിച്ചവർ
വർഗ്ഗം: 1984-ൽ മരിച്ചവർ
വർഗ്ഗം:ജനുവരി 16-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:ഇന്ത്യയുടെ പ്രതിപക്ഷനേതാക്കൾ
വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:മലയാളികളായ കേന്ദ്രമന്ത്രിമാർ
വർഗ്ഗം:കേരളത്തിൽ നിന്നുള്ള ലോക്‌സഭാംഗങ്ങൾ
വർഗ്ഗം:കർണാടകയിൽ നിന്നുള്ള ലോക്‌സഭാംഗങ്ങൾ
വെള്ളക്കാണ്ടാമൃഗം

ഇപ്പോൾ ഭൂമിയിൽ ജീവിച്ചിരിക്കുന്ന അഞ്ച് കാണ്ടാമൃഗ സ്പീഷിസുകളിലൊന്നാണ് **വെള്ളക്കാണ്ടാമൃഗം** (ഇംഗ്ലീഷ്:**White Rhinoceros** അഥവാ **Square-lipped rhinoceros**). മറ്റു കാണ്ടാമൃഗങ്ങളെ അപേക്ഷിച്ച് സമൂഹപരമായി കഴിയുന്ന ഒരു ജീവിയാണിത്. വെള്ളക്കാണ്ടാമൃഗങ്ങളിൽ തന്നെയുള്ള രണ്ട് ഉപവിഭാഗങ്ങളാണ് വടക്കൻ വെള്ളക്കാണ്ടാമൃഗവും (Northern White Rhino) തെക്കൻ വെള്ളക്കാണ്ടാമൃഗവും (Southern White Rhino). 2007 വർഷാവസാനത്തിൽ കാടുകളിൽ ഏകദേശം 17,480 തെക്കൻ വെള്ളക്കാണ്ടാമൃഗങ്ങൾ ഉണ്ട് എന്നാണ് 2008-ൽ ഐ.യു.സി.എൻ പുറത്തുവിട്ട കണക്കുകൾ സൂചിപ്പിക്കുന്നത്. എന്നാൽ വടക്കൻ വെള്ളക്കാണ്ടാമൃഗങ്ങൾ കാടുകളിൽ നിന്ന് അന്യം നിന്നു പോയിട്ടുണ്ട്. ഇപ്പോൾ ലോകത്ത് ജീവിക്കുന്ന ആകെ എട്ട് വടക്കൻ വെള്ളക്കാണ്ടാമൃഗങ്ങളും മനുഷ്യരുടെ സംരക്ഷണയിലാണ്.

## അവലംബം

## തുടർ വായനയ്ക്ക്
* 
## പുറത്തേക്കുള്ള കണ്ണികൾ

*White Rhino Info  & White Rhino Pictures  on the Rhino Resource Center website.
*White Rhino entry  on International Rhino Foundation website.
*White Rhino entry on World Wide Fund for Nature website.
*White Rhinoceros entry  on IUCN Red List.
*Honolulu Zoo 
*San Diego Zoo
*Philadelphia Zoo
*Narrated video about the White Rhinoceros 
*White Rhino description
*First test tube White Rhinoceros born at Budapest Zoo 
*Poachers kill one of last two white rhinos in Zambia
*Rhino Webcam at Zoo Budapest 
*New baby rhino from frozen sperm - Madrid

വർഗ്ഗം:കാണ്ടാമൃഗങ്ങൾ
അമ്പലപ്പുഴ സഹോദരന്മാർ

thumb|250px|ശങ്കരനാരായണപ്പണിക്കരും ഗോപാലകൃഷ്ണപ്പണിക്കരും
അമ്പലപ്പുഴക്കാരായ പ്രശസ്ത നാദസ്വര വിദഗ്ദരാണ് അമ്പലപ്പുഴ സഹോദരന്മാർ. കെ. ശങ്കരനാരായണപ്പണിക്കർ, കെ. ഗോപാലകൃഷ്ണപ്പണിക്കർ , കെ. രാമകൃഷ്ണപ്പണിക്കർ എന്നിവരാണു അമ്പലപ്പുഴ സഹോദരന്മാരായി അറിയപ്പെട്ടിരുന്നത് അമ്പലപ്പുഴ സഹോദരന്മാർ എന്ന പേരിൽ ആദ്യം അറിയപ്പെട്ടിരുന്നതു ശങ്കരനാരായണപ്പണിക്കരും ഗോപാലകൃഷ്ണപ്പണിക്കരുമാണ്. എന്നാൽ ശങ്കരനാരായണപ്പണിക്കരുടെ നിര്യാണാനന്തരം (1967 ഡിസംബർ 5) ഗോപാലകൃഷ്ണപ്പണിക്കരും രാമകൃഷ്ണപ്പണിക്കരുമാണ് ഈ പേരിൽ അറിയപ്പെട്ടത്.

## ആദ്യകാല ജീവിതം
പ്രസിദ്ധ നാഗസ്വരവിദ്വാനായിരുന്ന വൈക്കം കുട്ടപ്പപ്പണിക്കരും ശാസ്ത്രീയ സംഗീതത്തിൽ നല്ല ജ്ഞാനമുണ്ടായിരുന്ന തോട്ടയ്ക്കാട്ടു കുട്ടിയമ്മയുമാണ് ഇവരുടെ അച്ഛനമ്മമാർ. 1911 ജനു. 9-ന് ശങ്കരനാരായണപ്പണിക്കരും 1914 ന. 11-ന് ഗോപാലകൃഷ്ണപ്പണിക്കരും 1917 മാ.-ൽ രാമകൃഷ്ണപ്പണിക്കരും ജനിച്ചു. ശങ്കരനാരായണപ്പണിക്കർ വർക്കല ശങ്കുപ്പണിക്കരുടെ കീഴിൽ നാഗസ്വരം പഠിക്കാൻ തുടങ്ങി. അതിനുശേഷം മാന്നാർ രാമപ്പണിക്കരുടെ അടുത്തും ചിദംബരം വൈദ്യനാഥന്റെ അടുത്തും അഭ്യസനം നടത്തി. ഒരു വർഷത്തോളം വൈദ്യനാഥന്റെ കീഴിൽ പഠിച്ചതിനുശേഷം തിരുവിടമരുതൂർ വീരസ്വാമിപ്പിള്ളയുടെ ശിഷ്യത്വം സ്വീകരിച്ചു. ഈ സമയം ഗോപാലകൃഷ്ണപ്പണിക്കർ മാന്നാർ രാമപ്പണിക്കരുടെ അടുത്തുനിന്നു വേണ്ട പരിശീലനം നേടിക്കഴിഞ്ഞിരുന്നു. അനന്തരം അദ്ദേഹവും വീരസ്വാമിപ്പിള്ളയുടെ ശിഷ്യത്വം സ്വീകരിച്ചു. വീരസ്വാമിപ്പിള്ളയുടെ അടുത്തു താമസിക്കുന്ന കാലത്തുതന്നെ ശങ്കരനാരായണപ്പണിക്കരും ഗോപാലകൃഷ്ണപ്പണിക്കരും അമ്പലപ്പുഴ സഹോദരൻമാരെന്നനിലയിൽ അറിയപ്പെട്ടുതുടങ്ങി.

## പുരസ്കാരങ്ങൾ
1946-ൽ മുംബൈയിൽ നടന്ന അഖിലേന്ത്യാ സംഗീത സമ്മേളനം ഈ സഹോദരന്മാർക്കു പാരിതോഷികങ്ങളും കീർത്തിമുദ്രയും നല്കി. 1963-ൽ കേരള സംഗീതനാടക അക്കാദമിയുടെ സംഗീതത്തിനുള്ള അവാർഡ് ശങ്കരനാരായണപ്പണിക്കർക്കും ഗോപാലകൃഷ്ണപ്പണിക്കർക്കും ലഭിച്ചു. അതേ വർഷംതന്നെ നൃത്തത്തിനുള്ള അവാർഡ് രാമകൃഷ്ണപ്പണിക്കർക്കും നല്കപ്പെട്ടു. തിരുവിതാംകൂർ മഹാരാജാവിൽനിന്നും ഒട്ടേറെ പാരിതോഷികങ്ങളും രാമനാഥപുരം രാജാവിൽനിന്നും പൊന്നാടയും കീർത്തിമുദ്രയും ഇവർ നേടി. ചെന്നൈയിൽവച്ച് 'കീർത്തനാലങ്കാര നാഗസ്വരഭൂഷണം' എന്ന ബഹുമതി ശങ്കരനാരായണപ്പണിക്കർക്കു നല്കപ്പെട്ടു. ഇദ്ദേഹം കേരള സംഗീതനാടക അക്കാദമിയുടെ, എക്സിക്യൂട്ടിവ് കമ്മിറ്റി അംഗമായിരുന്നിട്ടുണ്ട്. മൈസൂർ രാജാവിന്റെ കീർത്തനാലങ്കാര ഭൂഷിതർ പുരസ്കാരം, കേരള സാംഗീത നാടക അക്കഡമി പുരസ്കാരം, തിരുവിതാംകൂർ ദേവസ്വം ബോർഡിന്റെ കലാരത്നം പുരസ്കാരം തുടങ്ങി നിരവധി സമ്മാനങ്ങൾ ലഭിച്ചിട്ടുണ്ട്.

രാമകൃഷ്ണപ്പണിക്കർ നൃത്തം, സംഗീതം, കഥകളി, പുല്ലാങ്കുഴൽ, വാദ്യമേളങ്ങൾ തുടങ്ങി മിക്ക കലകളിലും പ്രാവീണ്യംനേടിയിട്ടുണ്ട്. ചെമ്പകശ്ശേരി നടനകലാമണ്ഡലം, നാട്യകലാനിലയം തുടങ്ങിയ നൃത്തകലാലയങ്ങളുടെ സ്ഥാപകൻ രാമകൃഷ്ണപ്പണിക്കരാണ്. രാമുണ്ണി എന്ന പേരിലാണ് ഇദ്ദേഹം അറിയപ്പെട്ടിരുന്നത്. അരവിന്ദന്റെ കുമ്മാട്ടി ചലച്ചിത്രത്തിൽ അഭിനയിച്ചിട്ടുണ്ട്.

ഗോപാലകൃഷ്ണപ്പണിക്കർ 1976 ന. 28-നും രാമകൃഷ്ണപ്പണിക്കർ 1980 ജൂല. 5-നും നിര്യാതരായി. 

ഒരു കാലഘട്ടത്തിലെ കേരളീയ ക്ഷേത്രോൽസവങ്ങളിലെ ഒഴിവാക്കാനാവാത്ത ഘടകമായിരുന്നു അമ്പലപ്പുഴ സഹോദരന്മാരുടെ നാദസ്വര കച്ചേരി.  അമ്പലപ്പുഴ സഹോദരന്മാരുടെ ബഹുമാനാർഥം അമ്പലപ്പുഴ ക്ഷേത്രത്തിലെ 'പന്ത്രണ്ട് കളഭം' "ശങ്കര നാരായണ കലോൽസവ"മായി ആഘോഷിക്കപ്പെടുന്നു.

## അവലംബം

വർഗ്ഗം:നാദസ്വര വിദ്വാന്മാർ
ഉമർ ഖാലിദി

പ്രമുഖ ഇന്ത്യൻ- അമേരിക്കൻ ഗ്രന്ഥകാരനും മുസ്‌ലിം പണ്ഡിതനുമായിരുന്നു **ഉമർ ഖാലിദി** (മരണം:2010 നവംബർ 29). അമേരിക്കയിലെ മസാചുസെറ്റ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ അദ്ധ്യാപകനായിരുന്നു അദ്ദേഹം. ഇരുപത്തിയഞ്ചിലധികം ഗ്രന്ഥങ്ങളും നിരവധി ഗവേഷണ പ്രബന്ധങ്ങളും പ്രസിദ്ധീകരിച്ചിട്ടുണ്ട് ഉമർ ഖാലിദി. അദ്ദേഹത്തിന്റെ "കാക്കിയും വംശീയ കലാപവും ഇന്ത്യയിൽ: സാമുദായിക കലാപകാലത്തെ സൈന്യവും പോലീസും അർധ സൈനിക വിഭാഗവും" (Khaki and Ethnic Violence in India:Army,Police, and Paramilitary Forces During Communal Riots) എന്ന ഗ്രന്ഥം പ്രശസ്തമാണ്. സച്ചാർ കമ്മിറ്റിക്ക് ആധാരമായ കൃതികളിലൊന്നാണ് ഈ ഗ്രന്ഥം.  ഹൈദരാബാദ് സ്വദേശിയായ ഖാലിദി 2010 നവംബറിൽ  ബോസ്റ്റണിൽ തന്റെ 57-ആം വയസ്സിൽ ഒരു അപകടത്തിൽ മരണമടയുകയായിരുന്നു. അമേരിക്കയിൽ നിന്ന് ബിരുദാനന്തര ബിരുദവും യൂണിവേഴ്സിറ്റി വെയ്ല്സിൽ നിന്ന് പി.എച്ച്.ഡിയും കരസ്ഥമാക്കിയിട്ടുണ്ട് ഖാലിദി.

## കുടുംബം
പിതാവ് ഉസ്മാനിയ സർവകലാശാലയിലെ പ്രൊഫ. അബു നസ്വ്ർ ഖാലിദി. ഭാര്യ നിഗാർ ഖാലിദി. മകൾ അലിയ 

## പ്രധാന കൃതികൾ
*കാക്കിയും വംശീയ കലാപവും ഇന്ത്യയിൽ: സാമുദായിക കലാപ കാലത്തെ സൈന്യവും പോലീസും അർധ സൈനിക വിഭാഗവും
*ഹൈദരാബാദ്:പതനത്തിനു ശേഷം(Hyderabad: After the Fall)
*ഇന്ത്യൻ സമ്പദ്ഘടനയിൽ മുസ്‌ലിംകൾ
*ഇന്ത്യൻ മുസ്‌ലിംകൾ സ്വാതന്ത്ര്യാനന്തരം
*റോമാൻസ് ഓഫ് ദി ഗോൽകണ്ട ഡയമണ്ട്സ്
## അവലംബം

## പുറം കണ്ണികൾ
*ഖാലിദിയെ കുറിച്ച് റഡ്ഡീഫിലെ ലേഖനം
*ഉമർ ഖാലിദിയുടെ ലേഖനം ഔട്ട്ലുക് ഓൺലൈനിൽ

വർഗ്ഗം:ഇന്ത്യൻ എഴുത്തുകാർ
വർഗ്ഗം:മുസ്ലീം എഴുത്തുകാർ
വർഗ്ഗം:2010-ൽ മരിച്ചവർ
പൊൻകുന്നം ദാമോദരൻ

കവിത, നോവൽ, നാടകം, സാഹിത്യനിരൂപണം, ഗാനരചന തുടങ്ങിയ മേഖലകളിൽ വ്യക്തിമുദ്ര പതിപ്പിച്ച മലയാള സാഹിത്യകാരനാണു്  **പൊൻകുന്നം ദാമോദരൻ**. കാലാതിവർത്തിയായ സാഹിത്യ സൃഷ്ടികൾക്ക് ജന്മം കൊടുത്ത എഴുത്തുകാരനായിരുന്നു അദ്ദേഹം.

## ജീവിത രേഖ
1915 നവംബർ 25-ന് കോട്ടയം ജില്ലയിലെ പൊൻകുന്നം എന്ന ഗ്രാമത്തിൽ ജനിച്ചു.

സംസ്കൃതത്തിലും മലയാളത്തിലും വിദ്വാൻ പരീക്ഷയും ആയുർവേദത്തിൽ ശാസ്ത്രിപരീക്ഷയും ജയിച്ചു. പിന്നീട് സ്കൂളിൽ മലയാളം അദ്ധ്യാപകനായി ജോലി നോക്കി. അവിഭക്ത കമ്മ്യൂണിസ്റ്റ് പാർട്ടിയിലും, പാർടി പിളർന്നപ്പോൾ സി പി ഐ (എം)- ലും പിന്നീട് സി പി ഐ-ലും പ്രവർത്തിച്ചു.  പുരോഗമന സാഹിത്യപ്രസ്ഥാനത്തിൽസജീവമായിരുന്നു. 

പ്രശസ്ത എഴുത്തുകാരായ എം.ഡി. രത്നമ്മ, എം.ഡി. രാജേന്ദ്രൻ, എം.ഡി. അജയഘോഷ്, എം.ഡി. ചന്ദ്രമോഹൻ എന്നിവർ ഇദ്ദേഹത്തിന്റെ മക്കളാണു്. 

എം.ഡി. രാജേന്ദ്രന്റെ സംഗീതസംവിധാനത്തിൽ മധു ബാലകൃഷ്ണനും ബിജു നാരായണനും ചേർന്നു ദാമോദരന്റെ "ജനഗണമന പാടുമ്പോൾ" എന്ന കവിത ആലപിച്ചിട്ടുണ്ട്.

## പ്രധാന കൃതികൾ
തന്റെ കൃതികളിലൂടെ സമകാലിക സാമൂഹിക സമസ്യകൾ ശക്തമായി ആവിഷ്കരിക്കുവാനാണ് പൊൻകുന്നം ദാമോദരൻ ശ്രമിച്ചിരുന്നതു്.
### കവിത
മലയാള കവിതയിൽ കാല്പനികതയുടെ വസന്തം നിറഞ്ഞുനിന്ന കാലത്താണ് ദാമോദരൻ കവിതാരചന ആരംഭിച്ചത്. തന്റെ കൃതികളിലൂടെ സമകാലിക സാമൂഹിക സമസ്യകൾ ശക്തമായി ആവിഷ്കരിക്കുവാനാണു് പൊൻകുന്നം ദാമോദരൻ ശ്രമിച്ചതു്. കാല്പനികതയുടെ വികാരാംശത്തെ മൂർത്ത ജീവിതവുമായി സമന്വയിപ്പിക്കുന്നതിൽ ഇദ്ദേഹം വിജയിച്ചു. 

കേരളത്തിന്റെ നാടോടിസംസ്കാരത്തിനും ലാവണ്യബോധത്തിനും ഊർജ്ജം നല്കുന്ന ഒട്ടേറെ ഗാനങ്ങളും ഇദ്ദേഹത്തിന്റെ തൂലികയിൽനിന്ന് മലയാളത്തിനു ലഭിച്ചു.

*വാരിക്കുന്തങ്ങൾ 
*നവരശ്മി
*ദുഃഖസത്യങ്ങൾ
*മഗ്ദലനമറിയം
*പൊൻകുന്നം ദാമോദരന്റെ കവിതകൾ 
*ജനഗണ മന പാടുമ്പോൾ
*സോവിയറ്റിന്റെ മകൾ
*രക്തരേഖകൾ
*പ്രഭാതഭേരി
*നവരശ്മി

### നോവൽ
*ആദർശം-തീച്ചൂള
*രാക്കിളികൾ
*നീരാളി
*അനാഥ പെണ്ണ്
*സർപ്പം കൊത്തുന്ന സത്യങ്ങൾ

### നാടകം
നാടകകൃത്ത് എന്ന നിലയിലും തന്റെ സാന്നിദ്ധ്യമറിയിച്ചിട്ടുണ്ട്. പൗരോഹിത്യത്തിനും യാഥാസ്ഥിതികത്വത്തിനും എതിരെ പോരാടി പുതിയ സമൂഹത്തെ സൃഷ്ടിക്കാൻ ശ്രമിക്കുന്ന വീറുള്ള മനുഷ്യരുടെ കഥകളാണ് ദാമദോരൻ തന്റെ നാടകങ്ങളിലൂടെ അവതരിപ്പിക്കുന്നത്.
*വഴിവിളക്കുകൾ
*രാഷ്ട്രശില്പി
*കണ്ണില്ലെങ്കിലും കാണാം
*മതമേതായാലും മനുഷ്യൻ നന്നായാൽ മതി
*തടവു പുള്ളി
*കരിവേപ്പില
*ആ കണ്ണീരിൽ തീയുണ്ട്
*വിശക്കുന്ന ദൈവങ്ങൾ
*ആ കണ്ണീരിൽ തീയുണ്ട്, ഈ രക്തത്തിൽ ഭ്രാന്തുണ്ട്

### നിരൂപണം
*ചെമ്മീനിലെ തകഴി
*സീതയിലെ ആശാൻ
## മരണാനന്തര വിവാദം
പൊൻകുന്നം ദാമോദരൻ ചെറുകാടിന്റെ "നമ്മളൊന്ന്" എന്ന നാടകത്തിനു വേണ്ടി രചിച്ച 'പച്ചപ്പനം തത്തേ' എന്നഗാനം "നോട്ടം" എന്ന ചിത്രത്തിൽ സംഗീതം മാറ്റി ഉപയോഗിച്ചതു വിവാദമായി.പകർപ്പവകാശലംഘനത്തെ കുറിച്ച് പൊൻകുന്നം ദാമോദരന്റെ മകൻ എം.ഡി. ചന്ദ്രമോഹൻ പരാതിപ്പെട്ടിരുന്നു.. മൂലരചനയുടെ സംഗീതം നിർവഹിച്ചിരുന്നതു  എം.എസ്‌. ബാബുരാജും ശിവദാസനും ആയിരുന്നു.

## പുരസ്കാരം
മരണാനന്തര ബഹുമതിയായി  'പച്ചപ്പനം തത്തേ' എന്ന ഗാനത്തിനു 2005-ലെ ഏറ്റവും നല്ല ഗാനരചയിതാവിനുള്ള സംസ്ഥാന അവാർഡ് ലഭിച്ചു.
## അവലംബം

വർഗ്ഗം:മലയാളനാടക ഗാനരചയിതാക്കൾ
ചാവേർപ്പട (ചലച്ചിത്രം)

***ചവേർപ്പട*** 2010 ഡിസംബറിൽ പുറത്തിറങ്ങിയ മലയാളചലച്ചിത്രമാണ്. റ്റി.എസ്. ജസ്പൽ ആണ് ചിത്രത്തിന്റെ സംവിധായകൻ. ബാല, മണിക്കുട്ടൻ, മുക്ത, അരുൺ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. സൗപർണ്ണിക വിഷ്വൽ മീഡിയയിടെ ബാനറിലാണ് ഈ ചിത്രം പുറത്തിറങ്ങിയത്.

## അഭിനേതാക്കൾ
*ബാല - വിശാൽ സഭാപതി 
*മണിക്കുട്ടൻ - അമീർ
*അരുൺ - അഭിമന്യു
*മുക്ത - ഗോപിക
*ടോണി
*കൊച്ചുപ്രേമൻ
*കൃഷ്ണപ്രസാദ്
* തെസ്നി ഖാൻ
* കലാശാല ബാബു
* സുധി കോപ്പ
*പവൻ
*ജോൺസൻ
*അജയ് നടരാജ്

## പുറത്തേക്കുള്ള കണ്ണികൾ
* http://bollywoodcinemagallery.wordpress.com/2010/03/23/chaverpada/
* http://www.indiaglitz.com/channels/malayalam/preview/12171.html 
* http://popcorn.oneindia.in/title/8674/chaverpada.html 
* http://www.nowrunning.com/movie/7296/malayalam/chaverpada/index.htm 

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
കോന്നി ബ്ലോക്ക് പഞ്ചായത്ത്

പത്തനംതിട്ട ജില്ലയിൽ കോന്നിതാലൂക്ക്   841.27 ചതുരശ്രകിലോമീറ്റർ വിസ്തീർണ്ണമുള്ള **കോന്നി ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 2020 ഡിസംബർ 31 മുതൽ ബ്ലോക്ക് പഞ്ചായത്ത് പ്രസിഡണ്ട് ആയി എം വി അമ്പിളി യും വൈസ് പ്രസിഡണ്ട് ആയി ആർ ദേവകുമാറും ചുമതലയേറ്റു.2021 ജൂലൈ 28 ന് ഇടതുപക്ഷം കൊണ്ടുവന്ന അവിശ്വാസപ്രമേയത്തിന് അനുകൂലമായി ഇളകൊള്ളൂർ ഡിവിഷനിൽനിന്ന് വിജയിച്ച കോൺഗ്രസ് അംഗം ജിജി സജി കൂറുമാറി വോട്ട് ചെയ്തു. അത് കാരണം എം വി അമ്പിളി യുടെ പ്രസിഡണ്ട് സ്ഥാനം നഷ്ടം ആയി. 2021 ജൂലൈ 28 മുതൽ ആക്ടിംഗ് പ്രസിഡണ്ട് ആയി ആർ ദേവകുമാർ ചുമതല ഏറ്റു  
## ഗ്രാമപഞ്ചായത്തുകൾ
കോന്നി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#കോന്നി ഗ്രാമപഞ്ചായത്ത്
#അരുവാപ്പുലം ഗ്രാമപഞ്ചായത്ത്
#പ്രമാടം ഗ്രാമപഞ്ചായത്ത്
#മൈലപ്രാ ഗ്രാമപഞ്ചായത്ത്
#വള്ളിക്കോട് ഗ്രാമപഞ്ചായത്ത്
#തണ്ണിത്തോട് ഗ്രാമപഞ്ചായത്ത്
#മലയാലപ്പുഴ ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
കോന്നി ബ്ലോക്ക് പഞ്ചായത്ത്
ഇളകൊല്ലൂർ‍‍‍ - 689703
ഫോൺ‍ : 0468 2333661
ഇമെയിൽ‍‍‍ : bdoek@sancharnet.in

## അവലംബം
*http://www.trend.kerala.gov.in  
*http://lsgkerala.in/konniblock 
*Census data 2001

 വർഗ്ഗം: പത്തനംതിട്ട ജില്ലയിലെ ബ്ലോക്ക് പഞ്ചായത്തുകൾ
മല്ലപ്പള്ളി ബ്ലോക്ക് പഞ്ചായത്ത്

പത്തനംതിട്ട ജില്ലയിൽ മല്ലപ്പള്ളി താലൂക്കിലാണ് 126.24 ചതുരശ്രകിലോമീറ്റർ വിസ്തീർണ്ണമുള്ള **മല്ലപ്പള്ളി ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് - റാന്നി ബ്ളോക്ക്
* വടക്ക് - മാടപ്പള്ളി, വാഴൂർ, കാഞ്ഞിരപ്പള്ളി ബ്ളോക്കുക ൾ
*തെക്ക്‌ - കോയിപ്രം, പുളിക്കീഴ് ബ്ളോക്കുകൾ
*പടിഞ്ഞാറ് - മാടപ്പള്ളി, പുളിക്കീഴ് ബ്ളോക്കുകൾ

## ഗ്രാമപഞ്ചായത്തുകൾ
മല്ലപ്പള്ളി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#ആനിക്കാട് ഗ്രാമപഞ്ചായത്ത്
#കവിയൂർ ഗ്രാമപഞ്ചായത്ത്
#കൊറ്റനാട് ഗ്രാമപഞ്ചായത്ത്
#കല്ലൂപ്പാറ ഗ്രാമപഞ്ചായത്ത്
#കോട്ടാങ്ങൽ ഗ്രാമപഞ്ചായത്ത്
#കുന്നന്താനം ഗ്രാമപഞ്ചായത്ത്
#മല്ലപ്പള്ളി ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
മല്ലപ്പള്ളി ബ്ലോക്ക് പഞ്ചായത്ത്
മല്ലപ്പള്ളി വെസ്റ്റ് - 689685
ഫോൺ : 0469 2682258
ഇമെയിൽ‍‍‍ : bdomallappally@gmail.com

## അവലംബം
*http://www.trend.kerala.gov.in  
*http://lsgkerala.in/mallappallyblock
*Census data 2001

 വർഗ്ഗം: പത്തനംതിട്ട ജില്ലയിലെ ബ്ലോക്ക് പഞ്ചായത്തുകൾ
പുളിക്കീഴ് ബ്ലോക്ക് പഞ്ചായത്ത്

പത്തനംതിട്ട ജില്ലയിൽ തിരുവല്ല താലൂക്കിലാണ്  68.66 ചതുരശ്രകിലോമീറ്റർ വിസ്തീർണ്ണമുള്ള പുളിക്കീഴ് ബ്ളോക്ക് പഞ്ചായത്ത് സ്ഥിതി ചെയ്യുന്നത്. 
## അതിരുകൾ
*കിഴക്ക് - മല്ലപ്പള്ളി, കോയിപ്രം ബ്ളോക്കുകളും, തിരുവല്ല, ചെങ്ങന്നൂർ നഗരസഭകളും
* വടക്ക് - മാടപ്പള്ളി ബ്ളോക്ക്
*തെക്ക്‌ - ചെങ്ങന്നൂർ, ഹരിപ്പാട് ബ്ളോക്കുകൾ
*പടിഞ്ഞാറ് - ഹരിപ്പാട്, ചമ്പക്കുളം, വെളിയനാട് ബ്ളോക്കുകൾ

## ഗ്രാമപഞ്ചായത്തുകൾ
പുളിക്കീഴ് ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#കടപ്ര ഗ്രാമപഞ്ചായത്ത്
#കുറ്റൂർ ഗ്രാമപഞ്ചായത്ത്
#നിരണം ഗ്രാമപഞ്ചായത്ത്
#നെടുമ്പ്രം ഗ്രാമപഞ്ചായത്ത്
#പെരിങ്ങര ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
പുളിക്കീഴ് ബ്ലോക്ക് പഞ്ചായത്ത്
വളഞ്ഞവട്ടം - 689104
ഫോൺ : 0469 2662364
ഇമെയിൽ : rddblplk@gmail.com

## അവലംബം
*http://www.trend.kerala.gov.in  
*http://lsgkerala.in/pulikeezhublock 
*Census data 2001

 വർഗ്ഗം: പത്തനംതിട്ട ജില്ലയിലെ ബ്ലോക്ക് പഞ്ചായത്തുകൾ
റാന്നി ബ്ലോക്ക് പഞ്ചായത്ത്

പത്തനംതിട്ട ജില്ലയിൽ റാന്നി താലൂക്കിലാണ് 1004.61 ചതുരശ്രകിലോമീറ്റർ വിസ്തീർണ്ണമുള്ള **റാന്നി ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## ഗ്രാമപഞ്ചായത്തുകൾ
റാന്നി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#റാന്നി പഴവങ്ങാടി ഗ്രാമപഞ്ചായത്ത്
#റാന്നി ഗ്രാമപഞ്ചായത്ത്
#റാന്നി അങ്ങാടി ഗ്രാമപഞ്ചായത്ത്
#റാന്നി പെരുനാട് ഗ്രാമപഞ്ചായത്ത്
#വടശ്ശേരിക്കര ഗ്രാമപഞ്ചായത്ത്
#ചിറ്റാർ ഗ്രാമപഞ്ചായത്ത്
#സീതത്തോട് ഗ്രാമപഞ്ചായത്ത്
#നാറാണംമൂഴി ഗ്രാമപഞ്ചായത്ത്
#വെച്ചൂച്ചിറ ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
റാന്നി ബ്ലോക്ക് പഞ്ചായത്ത്
റാന്നി - 689672
ഫോൺ‍‍ : 04735 228078
ഇമെയിൽ‍‍‍ : bdoranni@sancharnet.in

## അവലംബം
*http://www.trend.kerala.gov.in  
*http://lsgkerala.in/ranniblock 
*Census data 2001

 വർഗ്ഗം: പത്തനംതിട്ട ജില്ലയിലെ ബ്ലോക്ക് പഞ്ചായത്തുകൾ
ആലത്തൂർ ബ്ലോക്ക് പഞ്ചായത്ത്

പാലക്കാട് ജില്ലയിൽ ആലത്തൂർ താലൂക്കിലാണ് 371.17 ചതുരശ്രകിലോമീറ്റർ വിസ്തീർണ്ണമുള്ള **ആലത്തൂർ ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് - നെന്മാറ, കുഴൽമന്ദം ബ്ളോക്കുകൾ
* വടക്ക് -കുഴൽമന്ദം ബ്ളോക്ക്  
*തെക്ക്‌ - നെന്മാറ, ഒല്ലൂക്കര (തൃശ്ശൂർ ജില്ല) ബ്ളോക്കുകൾ
*പടിഞ്ഞാറ് - പഴയന്നൂർ, ഒല്ലൂക്കര (തൃശ്ശൂർ ജില്ല) ബ്ളോക്കുകൾ

## ഗ്രാമപഞ്ചായത്തുകൾ
അലത്തൂർ ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#ആലത്തൂർ ഗ്രാമപഞ്ചായത്ത്
#എരിമയൂർ ഗ്രാമപഞ്ചായത്ത്
#കാവശ്ശേരി ഗ്രാമപഞ്ചായത്ത്
#കിഴക്കഞ്ചേരി ഗ്രാമപഞ്ചായത്ത്
#പുതുക്കോട് ഗ്രാമപഞ്ചായത്ത്
#തരൂർ ഗ്രാമപഞ്ചായത്ത്
#വണ്ടാഴി ഗ്രാമപഞ്ചായത്ത്
#വടക്കഞ്ചേരി ഗ്രാമപഞ്ചായത്ത്
#കണ്ണമ്പ്ര ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
ആലത്തൂർ ബ്ലോക്ക് പഞ്ചായത്ത്
ആലത്തൂർ - 678541
ഫോൺ ‍: 04922 222270
ഇമെയിൽ : bdoalathur@gmail.com

## അവലംബം
*http://www.trend.kerala.gov.in  
*http://lsgkerala.in/alathurblock/ 
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
അട്ടപ്പാടി ബ്ലോക്ക് പഞ്ചായത്ത്

പാലക്കാട് ജില്ലയിലെ അട്ടപ്പാടി താലൂക്കിലാണ് 745 ചതുരശ്രകിലോമീറ്റർ വിസ്തീർണ്ണമുള്ള **അട്ടപ്പാടി ബ്ളോക്ക് പഞ്ചായത്ത്** സ്ഥിതി ചെയ്യുന്നത്.

## അതിരുകൾ
* കിഴക്ക് - തമിഴ്നാട്
* വടക്ക് - നിലമ്പൂർ ബ്ളോക്കും തമിഴ്നാടും  
* തെക്ക്‌ - മലമ്പുഴ, മണ്ണാർക്കാട് ബ്ളോക്കുകൾ 
* പടിഞ്ഞാറ് - വണ്ടൂർ, മണ്ണാർക്കാട് ബ്ളോക്കുകൾ

## ഗ്രാമപഞ്ചായത്തുകൾ
അട്ടപ്പാടി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#അഗളി ഗ്രാമപഞ്ചായത്ത്
#പുതൂർ ഗ്രാമപഞ്ചായത്ത്
#ഷോളയൂർ ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
അട്ടപ്പാടി ബ്ലോക്ക് പഞ്ചായത്ത്
അഗളി - 678581
ഫോൺ : 04924 254060
ഇമെയിൽ : poitdp@gmail.com

## അവലംബം
*http://www.trend.kerala.gov.in  
*http://lsgkerala.in/attappadyblock 
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
ചിറ്റൂർ ബ്ലോക്ക് പഞ്ചായത്ത്

പാലക്കാട് ജില്ലയിൽ ചിറ്റൂർ താലൂക്കിലാണ് 261.24 ചതുരശ്രകിലോമീറ്റർ വിസ്തീർണ്ണമുള്ള **ചിറ്റൂർ ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് - തമിഴ്നാട് സംസ്ഥാനം
* വടക്ക് - മലമ്പുഴ ബ്ളോക്ക് 
*തെക്ക്‌ - കൊല്ലങ്കോട് ബ്ളോക്ക്
*പടിഞ്ഞാറ് - കൊല്ലങ്കോട് ബ്ളോക്കും, ചിറ്റൂർ-തത്തമംഗലം നഗരസഭയും

## ഗ്രാമപഞ്ചായത്തുകൾ
ചിറ്റൂർ ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#elappully  ഗ്രാമപഞ്ചായത്ത്
#eruthenpathy ഗ്രാമപഞ്ചായത്ത്
#kozhinjampara ഗ്രാമപഞ്ചായത്ത്   
#nalleppilly ഗ്രാമപഞ്ചായത്ത്
#perumatty ഗ്രാമപഞ്ചായത്ത്
#polppully gramapanchayath
#വടകരപ്പതി ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
ചിറ്റൂർ ബ്ലോക്ക് പഞ്ചായത്ത്
നാട്ടുങ്കൽ‍ - 678584
ഫോൺ : 04923 272241
ഇമെയിൽ‍‍ : bdochittur@gmail.com

## അവലംബം
*http://www.trend.kerala.gov.in  
*http://lsgkerala.in/chitturblock 
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
കൊല്ലങ്കോട് ബ്ലോക്ക് പഞ്ചായത്ത്

പാലക്കാട് ജില്ലയിൽ ചിറ്റൂർ താലൂക്കിലാണ് 163.32 ചതുരശ്രകിലോമീറ്റർ വിസ്തീർണ്ണമുള്ള കൊല്ലങ്കോട് ബ്ളോക്ക് പഞ്ചായത്ത് സ്ഥിതി ചെയ്യുന്നത്. 
## അതിരുകൾ
*കിഴക്ക് - തമിഴ്നാട് സംസ്ഥാനം
* വടക്ക് - ചിറ്റൂർ ബ്ളോക്ക് 
*തെക്ക്‌ - നെന്മാറ ബ്ളോക്ക്
*പടിഞ്ഞാറ് - നെന്മാറ, ആലത്തൂർ ബ്ളോക്കുകൾ

## ഗ്രാമപഞ്ചായത്തുകൾ
കൊല്ലംകോട് ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#കൊല്ലങ്കോട് ഗ്രാമപഞ്ചായത്ത്
#കൊടുവായൂർ ഗ്രാമപഞ്ചായത്ത്
#മുതലമട ഗ്രാമപഞ്ചായത്ത്
#പുതുനഗരം ഗ്രാമപഞ്ചായത്ത്
#വടവന്നൂർ ഗ്രാമപഞ്ചായത്ത്
#പെരുവെമ്പ് ഗ്രാമപഞ്ചായത്ത്  
#പട്ടഞ്ചേരി ഗ്രാമപഞ്ചായത്ത്‌ 

## സ്ഥിതിവിവരക്കണക്കുകൾ

## വിലാസം
കൊല്ലങ്കോട് ബ്ലോക്ക് പഞ്ചായത്ത്
കൊല്ലങ്കോട് - 678506
ഫോൺ : 04923 262373
ഇമെയിൽ : bdokldpkd@gmail.com

## അവലംബം
*http://www.trend.kerala.gov.in  
*http://lsgkerala.in/kollengodeblock
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
പന്തളം ബ്ലോക്ക് പഞ്ചായത്ത്

പത്തനംതിട്ട ജില്ലയിൽ അടൂർ താലൂക്കിലാണ് 55.65 ചതുരശ്രകിലോമീറ്റർ വിസ്തീർണ്ണമുള്ള **പന്തളം ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ

## ഗ്രാമപഞ്ചായത്തുകൾ
പന്തളം ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#പന്തളം തെക്കേക്കര ഗ്രാമപഞ്ചായത്ത്
#കുളനട ഗ്രാമപഞ്ചായത്ത്
#തുമ്പമൺ ഗ്രാമപഞ്ചായത്ത്
# ആറന്മുള ഗ്രാമപഞ്ചായത്ത്
# മെഴുവേലി ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
പന്തളം ബ്ലോക്ക് പഞ്ചായത്ത്
പന്തളം - 689501
ഫോൺ‍‍ : 04734 252355
ഇമെയിൽ‍‍‍‍ : bdopandalam@yahoo.com

## അവലംബം
*http://www.trend.kerala.gov.in  
*http://lsgkerala.in/pandalamblock
*Census data 2001

 വർഗ്ഗം: പത്തനംതിട്ട ജില്ലയിലെ ബ്ലോക്ക് പഞ്ചായത്തുകൾ
പറക്കോട് ബ്ലോക്ക് പഞ്ചായത്ത്

പത്തനംതിട്ട ജില്ലയിൽ, അടൂർ താലൂക്കിലാണ് 251.1 ചതുരശ്രകിലോമീറ്റർ വിസ്തീർണ്ണമുള്ള **പറക്കോട് ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## ഗ്രാമപഞ്ചായത്തുകൾ
പറക്കോട് ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#ഏനാദിമംഗലം ഗ്രാമപഞ്ചായത്ത്
#ഏറത്ത് ഗ്രാമപഞ്ചായത്ത്
#ഏഴംകുളം ഗ്രാമപഞ്ചായത്ത്
#കടമ്പനാട് ഗ്രാമപഞ്ചായത്ത്
#കലഞ്ഞൂർ ഗ്രാമപഞ്ചായത്ത്
#കൊടുമൺ ഗ്രാമപഞ്ചായത്ത്
#പള്ളിയ്ക്കൽ ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
പറക്കോട് ബ്ലോക്ക് പഞ്ചായത്ത്
പറക്കോട് - 691554
ഫോൺ‍‍‍ : 04734 217015
ഇമെയിൽ‍‍‍ : bdoparakode@gmail.com
## സ്കൂളുകൾ
*അറുകാലിക്കൽ ഗവൺമെന്റ് എൽ.പി.സ്കൂൾ
## അമ്പലങ്ങൾ
* അറുകാലിക്കൽ മഹാദേവക്ഷേത്രം
*പറക്കോട് ചെറുകുന്നത്ത് ഭദ്രാദേവി അമ്മൻകോവിൽ

## അവലംബം
*http://www.trend.kerala.gov.in  
*http://lsgkerala.in/parakkodeblock 
*Census data 2001

 വർഗ്ഗം: പത്തനംതിട്ട ജില്ലയിലെ ബ്ലോക്ക് പഞ്ചായത്തുകൾ
കുഴൽമന്ദം ബ്ലോക്ക് പഞ്ചായത്ത്

പാലക്കാട് ജില്ലയിൽ ആലത്തൂർ, പാലക്കാട് താലൂക്കുകളിലായാണ് 192.12 ചതുരശ്രകിലോമീറ്റർ വിസ്തീർണ്ണമുള്ള **കുഴൽമന്ദം ബ്ലോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
* കിഴക്ക് - മലമ്പുഴ, കൊല്ലങ്കോട് ബ്ലോക്കുകൾ
* വടക്ക് - ഒറ്റപ്പാലം, പാലക്കാട് ബ്ലോക്കുകളും, പാലക്കാട് നഗരസഭയും  
* തെക്ക്‌ - ആലത്തൂർ, നെന്മാറ ബ്ലോക്കുകൾ
* പടിഞ്ഞാറ് - പഴയന്നൂർ (തൃശ്ശൂർ ജില്ല), ഒറ്റപ്പാലം, പാലക്കാട് ബ്ലോക്കുകൾ

## ഗ്രാമപഞ്ചായത്തുകൾ
കുഴൽമന്ദം ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#കോട്ടായി ഗ്രാമപഞ്ചായത്ത്
#കുത്തന്നൂർ ഗ്രാമപഞ്ചായത്ത്
#കുഴൽമന്ദം ഗ്രാമപഞ്ചായത്ത്
#മാത്തൂർ ഗ്രാമപഞ്ചായത്ത്
#പെരിങ്ങോട്ടുകുറിശ്ശി ഗ്രാമപഞ്ചായത്ത്
#തേങ്കുറിശ്ശി ഗ്രാമപഞ്ചായത്ത്
#കണ്ണാടി ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
കുഴൽ‍‍മന്ദം ബ്ലോക്ക് പഞ്ചായത്ത്
കുഴൽമന്ദം - 678702
ഫോൺ‍‍‍‍ : 04922 273284
ഇമെയിൽ‍‍‍ : bdokzm@yahoo.co.in

## അവലംബം
*http://www.trend.kerala.gov.in  
*http://lsgkerala.in/kuzhalmannamblock 
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
മലമ്പുഴ ബ്ലോക്ക് പഞ്ചായത്ത്

പാലക്കാട് ജില്ലയിൽ പാലക്കാട് താലൂക്കിലാണ് 468.04 ചതുരശ്രകിലോമീറ്റർ വിസ്തീർണ്ണമുള്ള മലമ്പുഴ ബ്ളോക്ക് പഞ്ചായത്ത് സ്ഥിതി ചെയ്യുന്നത്. 
## അതിരുകൾ
*കിഴക്ക് - തമിഴ്നാട് സംസ്ഥാനവും, ചിറ്റൂർ ബ്ളോക്കും 
* വടക്ക് - അട്ടപ്പാടി ബ്ളോക്കും, തമിഴ്നാട് സംസ്ഥാനവും 
*തെക്ക്‌ - പാലക്കാട്, ചിറ്റൂർ നഗരസഭകളും, കുഴൽമന്ദം, കൊല്ലങ്കോട് ബ്ളോക്കുകളും
*പടിഞ്ഞാറ് - പാലക്കാട് നഗരസഭയും, പാലക്കാട്, മണ്ണാർക്കാട് ബ്ളോക്കുകളും

## ഗ്രാമപഞ്ചായത്തുകൾ
മലമ്പുഴ ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#മലമ്പുഴ ഗ്രാമപഞ്ചായത്ത്
#അകത്തേത്തറ ഗ്രാമപഞ്ചായത്ത്
#പുതുപ്പരിയാരം ഗ്രാമപഞ്ചായത്ത്
#മരുതറോഡ് ഗ്രാമപഞ്ചായത്ത്  
#എലപ്പുള്ളി ഗ്രാമപഞ്ചായത്ത്
#പൊൽപ്പുള്ളി ഗ്രാമപഞ്ചായത്ത്
#പുതുശ്ശേരി ഗ്രാമപഞ്ചായത്ത് 
#

## സ്ഥിതിവിവരക്കണക്കുകൾ

## വിലാസം
മലമ്പുഴ ബ്ലോക്ക് പഞ്ചായത്ത്
മരുതറോഡ് - 678007
ഫോൺ‍‍‍ : 0491 2572014
ഇമെയിൽ‍‍ : bdompza@gmail.com

## അവലംബം
*http://www.trend.kerala.gov.in  
*http://lsgkerala.in/malampuzhablock 
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
മണ്ണാർക്കാട് ബ്ലോക്ക് പഞ്ചായത്ത്

പാലക്കാട് ജില്ലയിൽ മണ്ണാർക്കാട് താലൂക്കിലാണ് 482.35 ചതുരശ്രകിലോമീറ്റർ വിസ്തീർണ്ണമുള്ള **മണ്ണാർക്കാട് ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് - പാലക്കാട് ബ്ളോക്ക്
* വടക്ക് - അട്ടപ്പാടി ബ്ളോക്ക് 
*തെക്ക്‌ - ശ്രീകൃഷ്ണപുരം ബ്ളോക്ക്
*പടിഞ്ഞാറ് - മലപ്പുറം ജില്ല

## ഗ്രാമപഞ്ചായത്തുകൾ
മണ്ണാർക്കാട് ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#അലനല്ലൂർ  ഗ്രാമപഞ്ചായത്ത്
#കാരാകുറുശ്ശി ഗ്രാമപഞ്ചായത്ത്
#കരിമ്പ ഗ്രാമപഞ്ചായത്ത്
#കോട്ടോപ്പാടം ഗ്രാമപഞ്ചായത്ത്
#കുമരംപുത്തൂർ ഗ്രാമപഞ്ചായത്ത്
#കാഞ്ഞിരപ്പുഴ ഗ്രാമപഞ്ചായത്ത്
#തച്ചനാട്ടുകര ഗ്രാമപഞ്ചായത്ത്
#തച്ചമ്പാറ ഗ്രാമപഞ്ചായത്ത്
#തെങ്കര ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
മണ്ണാർക്കാട് ബ്ലോക്ക് പഞ്ചായത്ത്
മണ്ണാർക്കാട് - 678582
ഫോൺ‍‍‍ : 04924 222371
ഇമെയിൽ : bdomnkd@gmail.com

## അവലംബം
*http://www.trend.kerala.gov.in  
*http://lsgkerala.in/mannarkkadblock 
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
നെന്മാറ ബ്ലോക്ക് പഞ്ചായത്ത്

പാലക്കാട് ജില്ലയിൽ ചിറ്റൂർ, ആലത്തൂർ താലൂക്കുകളിലായാണ് 741.35 ചതുരശ്രകിലോമീറ്റർ വിസ്തീർണ്ണള്ള **നെന്മാറ ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് - തമിഴ്നാട്
* വടക്ക് - ആലത്തൂർ, കുഴൽമന്ദം, കൊല്ലങ്കോട് എന്നീ ബ്ളോക്കുകൾ  
*തെക്ക്‌ - തമിഴ്നാടും തൃശ്ശൂർ ജില്ലയിലെ ചാലക്കുടി ബ്ളോക്കും
*പടിഞ്ഞാറ് - ചാലക്കുടി, ആലത്തൂർ ബ്ളോക്കുകൾ

## ഗ്രാമപഞ്ചായത്തുകൾ
നെന്മാറ ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#അയിലൂർ  ഗ്രാമപഞ്ചായത്ത്
#മേലാർകോട് ഗ്രാമപഞ്ചായത്ത്
#നെല്ലിയാമ്പതി ഗ്രാമപഞ്ചായത്ത്
#എലവഞ്ചേരി ഗ്രാമപഞ്ചായത്ത്
#നെന്മാറ ഗ്രാമപഞ്ചായത്ത്
#പല്ലശ്ശന ഗ്രാമപഞ്ചായത്ത്
#വണ്ടാഴി ഗ്രാമപഞ്ചായത്ത്‌ 

## സ്ഥിതിവിവരക്കണക്കുകൾ

## വിലാസം
നെമ്മാറ ബ്ലോക്ക് പഞ്ചായത്ത്വിത്തനശ്ശേരി
നെമ്മാറ - 678508
ഫോൺ‍‍ : 0492 3244218
ഇമെയിൽ‍ : bdonemmara@yahoo.in

## അവലംബം
*http://www.trend.kerala.gov.in  
*http://lsgkerala.in/nenmarablock 
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
ഒറ്റപ്പാലം ബ്ലോക്ക് പഞ്ചായത്ത്

പാലക്കാട് ജില്ലയിൽ ഒറ്റപ്പാലം താലൂക്കിലാണ് 165.07 ചതുരശ്രകിലോമീറ്റർ വിസ്തീർണ്ണമുള്ള **ഒറ്റപ്പാലം ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് - പാലക്കാട് ബ്ളോക്ക്
* വടക്ക് -ശ്രീകൃഷ്ണപുരം ബ്ളോക്ക്  
*തെക്ക്‌ -ഒറ്റപ്പാലം നഗരസഭയും, ഭാരതപ്പുഴയും 
*പടിഞ്ഞാറ് - ഷൊർണ്ണൂർ നഗരസഭയും, പട്ടാമ്പി ബ്ളോക്കും

## ഗ്രാമപഞ്ചായത്തുകൾ
ഒറ്റപ്പാലം ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#അമ്പലപ്പാറ ഗ്രാമപഞ്ചായത്ത് 
#അനങ്ങനടി ഗ്രാമപഞ്ചായത്ത്
#ചളവറ ഗ്രാമപഞ്ചായത്ത്
#ലക്കിടിപേരൂർ ഗ്രാമപഞ്ചായത്ത്
#വാണിയംകുളം ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
ഒറ്റപ്പാലം ബ്ലോക്ക് പഞ്ചായത്ത്
ഒറ്റപ്പാലം - 679101
ഫോൺ‍‍‍ : 0466 2244254
ഇമെയിൽ : bdootp@gmail.com

## അവലംബം
*http://www.trend.kerala.gov.in  
*http://lsgkerala.in/ottapalamblock 
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
പട്ടാമ്പി ബ്ലോക്ക് പഞ്ചായത്ത്

പാലക്കാട് ജില്ലയിൽ പട്ടാമ്പി താലൂക്കിലാണ് 224.21 ചതുരശ്രകിലോമീറ്റർ വിസ്തീർണ്ണമുള്ള **പട്ടാമ്പി ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് - ഷൊർണ്ണൂർ നഗരസഭയും, ഒറ്റപ്പാലം, ശ്രീകൃഷ്ണപുരം ബ്ളോക്കുകളും
* വടക്ക് -തൂതപ്പുഴ 
*തെക്ക്‌ -ഭാരതപ്പുഴ
*പടിഞ്ഞാറ്  ഭാരതപ്പുഴയും,തൂതപ്പുഴയും

## ഗ്രാമപഞ്ചായത്തുകൾ
പട്ടാമ്പി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#കൊപ്പം ഗ്രാമപഞ്ചായത്ത്
#കുലുക്കല്ലൂർ ഗ്രാമപഞ്ചായത്ത്
#മുതുതല ഗ്രാമപഞ്ചായത്ത്
#നെല്ലായ ഗ്രാമപഞ്ചായത്ത്
#ഓങ്ങല്ലൂർ ഗ്രാമപഞ്ചായത്ത്
#പരുതൂർ ഗ്രാമപഞ്ചായത്ത്
#തിരുവേഗപ്പുറ ഗ്രാമപഞ്ചായത്ത്
#വല്ലപ്പുഴ ഗ്രാമപഞ്ചായത്ത്
#വിളയൂർ ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
പട്ടാമ്പി ബ്ലോക്ക് പഞ്ചായത്ത്
പട്ടാമ്പി - 679303
ഫോൺ : 0466 2212254
ഇമെയിൽ‍ : bdoptb@gmail.com

## അവലംബം
*http://www.trend.kerala.gov.in  
*http://lsgkerala.in/pattambiblock
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
പാലക്കാട് ബ്ലോക്ക് പഞ്ചായത്ത്

പാലക്കാട് ജില്ലയിൽ പാലക്കാട് താലൂക്കിലാണ് 205.88 ചതുരശ്രകിലോമീറ്റർ വിസ്തീർണ്ണമുള്ള പാലക്കാട് ബ്ളോക്ക് പഞ്ചായത്ത് സ്ഥിതി ചെയ്യുന്നത്.

## അതിരുകൾ
*കിഴക്ക് - മലമ്പുഴ, കുഴൽമന്ദം ബ്ളോക്കുകൾ
* വടക്ക് - മലമ്പുഴ, മണ്ണാർക്കാട് ബ്ളോക്കുകൾ
*തെക്ക്‌ - കുഴൽമന്ദം ബ്ളോക്ക്
*പടിഞ്ഞാറ് - ഒറ്റപ്പാലം, ശ്രീകൃഷ്ണപുരം ബ്ളോക്കുകൾ

## ഗ്രാമപഞ്ചായത്തുകൾ
പാലക്കാട് ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#കേരളശ്ശേരി ഗ്രാമപഞ്ചായത്ത്
#കോങ്ങാട് ഗ്രാമപഞ്ചായത്ത്
#മങ്കര ഗ്രാമപഞ്ചായത്ത്
#മണ്ണൂർ ഗ്രാമപഞ്ചായത്ത്
#മുണ്ടൂർ ഗ്രാമപഞ്ചായത്ത്
#പറളി ഗ്രാമപഞ്ചായത്ത്
#പിരായിരി ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
പാലക്കാട് ബ്ലോക്ക് പഞ്ചായത്ത്
കല്ലേക്കാട് - 678015
ഫോൺ‍‍ : 0491 2543310
ഇമെയിൽ‍ : bdopkd@gmail.com

## അവലംബം
*http://www.trend.kerala.gov.in  
*http://lsgkerala.in/palakkadblock 
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ
ശ്രീകൃഷ്ണപുരം ബ്ലോക്ക് പഞ്ചായത്ത്

പാലക്കാട് ജില്ലയിൽ ഒറ്റപ്പാലം താലൂക്കിലാണ് 219.41 ചതുരശ്രകിലോമീറ്റർ വിസ്തീർണ്ണമുള്ള ശ്രീകൃഷ്ണപുരം ബ്ളോക്ക് പഞ്ചായത്ത് സ്ഥിതി ചെയ്യുന്നത്. 
## അതിരുകൾ
*കിഴക്ക് - പാലക്കാട്, മലമ്പുഴ ബ്ളോക്കുകൾ 
*വടക്ക് - മണ്ണാർക്കാട് ബ്ളോക്ക് 
*തെക്ക്‌ - പാലക്കാട്, ഒറ്റപ്പാലം ബ്ളോക്കുകൾ
*പടിഞ്ഞാറ് - ചെർപ്പുളശ്ശേരി നഗരസഭയും പട്ടാമ്പി ബ്ലോക്കും, മലപ്പുറം ജില്ലയിലെ പെരിന്തൽമണ്ണ ബ്ലോക്ക് പഞ്ചായത്തും

## ഗ്രാമപഞ്ചായത്തുകൾ
ശ്രീകൃഷ്ണപുരം ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്:
#കടമ്പഴിപ്പുറം ഗ്രാമപഞ്ചായത്ത്
#കരിമ്പുഴ ഗ്രാമപഞ്ചായത്ത്
#പൂക്കോട്ടുകാവ് ഗ്രാമപഞ്ചായത്ത്
#ശ്രീകൃഷ്ണപുരം ഗ്രാമപഞ്ചായത്ത്
#തൃക്കടീരി ഗ്രാമപഞ്ചായത്ത്
#വെള്ളിനേഴി ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
ശ്രീകൃഷ്ണപുരം ബ്ലോക്ക് പഞ്ചായത്ത്
ശ്രീകൃഷ്ണപുരം - 679513
ഫോൺ‍ : 0466 2261221
ഇമെയിൽ‍‍ : bdoskp@gmail.com

## അവലംബം
*http://www.trend.kerala.gov.in  
*http://lsgkerala.in/sreekrishnapuramblock 
*Census data 2001

വർഗ്ഗം: പാലക്കാട് ജില്ലയിലെ ബ്ലോക്ക് പഞ്ചായത്തുകൾ